Billig gl st car til 60km/dag? - Bilbasen.dk Forum\nBillig gl st car til 60km/dag?\n02-05-2021 kl. 17:25\nOk, det her indlæg lyder nok som det glade vanvid. Bær over med mig. Jeg ved, jeg ikke er den eneste, der prøver at balancere hjerte og fornuft, når det kommer til biler.\nLige nu har jeg en Up! som jeg har et lån på. Jeg kan afhænde bilen uden at stå med restgæld.\nSiden jeg købte den, er jeg flyttet på landet, og nu drømmer jeg om:\n- en mere praktisk bil, fx en st car\n- at komme af med mit billån, derfor må den gerne være meget billig. Så kan jeg bare skrotte den, når den ikke kan mere\n- en lidt sjovere og komfortabel køreoplevelse\n- noget der er/ligner en klassiker\n- noget der er nemt og billigt at holde kørende\n- noget der kan klare en pendlertur på sammenlagt 60 km/dag\nJeg tænker selv en gammel Volvo, Mercedes, Saab som er stort set uden rust og rimelig velholdt.\nMen er det totalt vanvittigt? Min kæreste siger ja. Men hun forstår sig heller ikke på biler. Men nok mere på økonomi end jeg ;-)\n02-05-2021 kl. 17:38\nBiler til små penge som der alligevel kræves en del af, er rent lotteri.\nDu kan være heldig at finde en fin bil. Men det er måske en blandt hundred. Så håber du har lidt forstand på mekanik samt at vurdere en bil.\nJeg tænker Ford Mondeo, Skoda Oktavia, Toyota Carina/Avensis.\nAt sætte næsen op efter en Volvo eller MB vil nok være at trække heldet for langt.\n02-05-2021 kl. 18:36\nProblemet er mere at hvis du finder en gammel fed slæde, så er den så dyr i grænafgift at du næste kan købe en ny for det.\nEks Rimelig fed AUDI A6\nAfgift 12000 om året!\nDet er jo røveri. Og tæt på det det koster dig at køre UP.\nHar en bekendt der sværger til gamle mercere, som han selv kan skrue i, men han er også noget ked af en 1993 C klasse der har gået 150.000 koster en bondegård i afgift!\nDette indlæg blev 02-05-2021 18:38 redigeret af dets forfatter.\n02-05-2021 kl. 20:50\nHvor kan man købe en bondegård for 12 000?\nHvis afgift er underordnet kan TS se efter en Volvo V70 fra før Ford fuckede alt op.\nEllers går man sjældent galt i byen med en brugt Avensis Stc.\n02-05-2021 kl. 21:22\nSAgde ikke noget om standen.\n02-05-2021 kl. 22:01\nHvor langt skal man tilbage før Ford fuckede V70 op? Jeg kan se på nogle af dem, at selv benzinbilerne kan klare et imponerende højt km-antal, så den kunne godt friste. Jeg tænker, at 30 km/vej trods alt er for kort til diesel.\nEllers er Avensis også et godt bud.\nJeg kan godt skrue en lille smule selv, hvis det er.\nOg jeg har ikke noget problem med en lille smule rust og lidt skrammer, så længe alt virker som det skal.\nJeg havde i sin tid en Saab 9000, som jeg var glad for, indtil den blev for dyr i nogle ret voldsomme reparationer, fx kobling og noget bøvl med gearkassen. Så røg den videre. Men hvis jeg kan finde en gammel Volvo V70 eller Avensis, der har fulgt alle service, kan jeg vel godt gå ud fra, at det meste løbende er udskiftet.\nDette indlæg blev 02-05-2021 22:10 redigeret af dets forfatter.\n02-05-2021 kl. 22:40\nSaab lavede nogle dejlige biler, trist at det gik som det gjorde.\nSe efter en V70 med fem cylindret 2,5 liters motor fra 2006 eller tidligere. På den tid var det hele produceret af Volvo selv. Men forvent ikke mere end 10/11 km på literen.\nTil gengæld får du en næsten uopslidelig bil med de bedste sæder på markedet.\nAvensis er noget helt andet det er en røvkedelig men bomstabil bil, du køber med forstanden og intet andet. 2,0 liter benzin er en rigtig god motor find evt. en model med undervognsbehandling.\n03-05-2021 kl. 12:25\nSom andre skriver, er en gammel bil med mange km et lotteri også hvis det er en dyrere model, som nu er i den helt billige ende. De har typisk kørt rigtig mange km og er godt brugte.\nEr du heldig kan du køre meget billigt i en periode, er du mindre heldig, kan det blive både dyrt og besværligt med tilbagevendende værkstedsbesøg etc.-\nDette er måske lidt optimistisk:\n"noget der er nemt og billigt at holde kørende"\nJeg vil i hvert fald anbefale at du overvejer, hvor meget du kan skrue selv og hvor meget bøvl er du indstillet på (med en bil der skal køre hver dag og måske er svær at undvære?)\nPersonligt ville jeg nok satse på noget Toyota Avensis, Mazda 626, Honda Accord eller lign. Det er muligvis ikke det mest sexede, men de har et godt ry i forhold til langtidsholdbarhed.\nMen med biler i den alder skal der kigges grundigt på den enkelte bil\nOprettet af Muhammed Özcelik - I går kl. 21:55\nLadestander ved gammelt hus? Er der en e...\nOprettet af KS ! - 29-04-2021 kl. 13:44\nSøger råd til evt. køb af Alfa Romeo MiT...\nOprettet af Søren - 28-04-2021 kl. 20:05


Forrige premierefilmEsthers Orkester\nNæste premierefilmRed Rocket\nFilmen er ikke aldersvurderet af Medierådet for Børn og Unge og den har derfor fået tildelt aldersmærket ’Tilladt for børn fra 15 år’\nScience Fiction, Gyser, Drama\nVælg biografEmpire BioNordisk Film Biografer Palads\nGyserfilmen 'Men' handler om den unge kvinde Harper, der, i kølvandet på en personlig tragedie tager alene til den landlige idyl i England, hvor hun håber at have fundet et sted at hele.\nMen nogen eller noget fra den omkringliggende skov viser sig at følge efter hende. Hvad der starter som en mulig begyndelse på et nyt kapitel, ender snart i et regulært mareridt for den tilflyttede kvinde.\nI hovedrollen som Harper ses Jessie Buckley, der de seneste år har succes med film som Wild Rose, I'm Thinking of Ending Things og The Lost Daughter.\nPå rollelisten ses desuden Rory Kinnear fra bl.a. No Time To Die og Paapa Essiedu fra hit-serien I May Destroy You.\n'Men' er skrevet og instrueret af Alex Garland, der tidligere har stået bag filmene Ex Machina og Annihilation.\nGys fra 'Ex Machina'-instruktøren\nVælg bedømmelseGive Men (2022) 1/6Give Men (2022) 2/6Give Men (2022) 3/6Give Men (2022) 4/6Give Men (2022) 5/6Give Men (2022) 6/6Fortryd bedømmelse\nNy gyser gør op med konventionerne: "Hun vil ikke lade sig underkue. Hun vil ikke gemme sig"\nFørste trailer til ny mystisk gyser varsler om et ferie-mareridt, du sent vil glemme\n"'Men' er under ingen omstændigheder en film med en pointe, man kan folde sammen og putte i lommen. Den stikker i mange retninger. Den er syret. Den er grum. Den er voldsom. Den er på sin vis lige så åndssvag og absurd som de mænd, den revser. Og så er den ikke mindst virkelig sjov i sin fantasifulde omvæltning af verden." (Per Juul Carlsen)\n"I rollen som Harper er Jessie Buckley, der sidste år blev Oscar-nomineret for 'The Lost Daughter', fremragende. Det meste af filmens første halvdel sker der ikke noget mystisk eller uhyggeligt, men Buckley er så charmerende og empatisk, at hun kan få den mindste gøren og laden til at fremstå spændende." (Aske Nielsen)\n"Alex Garlands nye film er en skrækindjagende fornøjelse, der til fulde har i uhyggelige effekter, hvad den mangler i dybsindighed." (Lone Nikolajsen)\n"Jessie Buckley kan, som den vidunderlige skuespiller hun er, på en eller anden måde håndtere det store spænd i både at skulle være scream queen og en selvstændig, stærk kvinde, en tømmerflåde i et sort hav af testosteron. Den ofte så sympatiske Rory Kinnear burde ligeledes indstilles til en slags freakshow-Oscar for sin gestaltning af majoriteten af 'Men'." (Henrik Reinberg Simonsen)\nSimon 14 timer siden\nDen gjorde det den skulle :O\nAnetteuser/65434 2 uger siden\nJeg elsker et godt gys, men denne såkaldte gyser var en langtrukken , kedsommelig rejse gennem et fugtigt engelsk landskab, befolket af mystiske , dysfunktionelle mænd som alle udsprang fra en og samme kilde.\nYdermere var filmen ledsaget af et dystonalt soundtrack, som skar i ørerne.\nAlt i alt to timers ulidelig spild af tid\nKlavs 3 uger siden\nStarter godt...slutter desværre rigtig skidt\nHmmm...skuespillerne var gode, billederne var gode, fine stemninger. Desværre kører filmen helt af sporet mod slutningen i en arty-farty katastrofe af lorteovertrukket lagkage af Lars Von Trierske dimensioner.\nNogle vil nok kunne lide den, jeg gider aldrig se den igen, og var sgu næsten ved at skride, da den heldigvis sluttede af sig selv.\nAt kalde det en slags horrorfilm er en joke helt ude i hampen i en engelsk skov. Det er mere en terapifilm for skilsmisseramte kvinder m/k på mærkelige svampe.


Porsche Ice Experience i Åre 2019\nPorsche Sport Driving Experience arrangeres af Porsche Danmark – CVR nr. 25 59 25 14, (Banevingen 6, 2200 KBH N, Danmark). Spørgsmål til arrangementet bedes rettet per email til peju@porsche.dk eller tlf. 46 911 911.\nTilmelding/aftalens indgåelse samt fortrydelsesret:\nDeltagelse i Porsche Sport Driving Experience kan finde sted ved tilmelding på hjemmesiden www.porscheevents.dk og www.porsche.dk. En tilmelding er gensidigt bindende, når Porsche Danmark skriftligt har bekræftet deltagelse og modtaget betaling herfor. Således bortfalder den normalt gældende 14 dages fortrydelsesret ved køb af arrangementet og der gælder en række afbestillingsbetingelser jf. nedenfor.\nArrangementets pris omfatter de ydelser, der vil være specificeret på www.porscheevents.dk. Alle på tilmeldingen oplyste priser er inkl. moms.\nÆndringer efter aftalens indgåelse:\nArrangørerne tager forbehold for ændring af arrangementet. Med mindre andet er anført, gælder følgende afbestillingsbetingelser: Ved afbud senest 3 uger før afholdelsen af arrangementet tilbagebetales 50% af prisen for pågældende arrangement. Afbuddet skal ske skriftligt pr. mail til peju@porsche.dk. Ved afbud senere end 3 uger før arrangementet, sker der ikke tilbagebetaling.\nBetaling kan ske med Dankort uden betalingsgebyr. Ønsker du at betale med MasterCard, Maestro, Visa, Visa Electron, JCB eller American Express opkræves et gebyr på 1,5 % af det samlede fakturabeløb i forhold til det pågældende kreditkorts betingelser.\nTilbagebetaling ved aflysning af arrangement:\nGenerelle betingelser for deltagelse i Porsche Sport Driving Experience:\nJeg forstår og accepterer, at min ansvars-, kasko- og personulykkesforsikring som udgangspunkt ikke vil dække eventuelle skader/tab pådraget under eller i forbindelse med dette arrangement. Det gælder både på min person og på min ejendom samt tredjemands ejendom.\nAt Porsche Sport Driving Experience ikke er en træningsorganisation, og at min deltagelse IKKE sker under Porsches supervision. Dog vil erfarne instruktører være til stede for at kunne give råd og vejledning. Jeg forstår og accepterer fuldt ud, at alene jeg er ansvarlig for kontrollen over de anvendte køretøjer.\nDette betyder, at alene jeg er ansvarlig for måden, jeg opfører mig på de områder vi kører på.\nAt jeg er ansvarlig for enhver skade, jeg påfører Porsches ejendom og de omgivelser vi kører i. Jeg kan blive pålagt at betale eventuelle skader, jeg har påført ovenstående.\nAt jeg er sund og rask, og at mit syn (evt. med kontaktlinser eller briller) er tilstrækkeligt til at køre bil.\nAt jeg er indehaver af et gyldigt kørekort, der tillader mig at føre personbil.\nAt jeg ikke vil deltage i dette arrangement under indflydelse af alkohol eller andre sansehæmmende stoffer.\nAt der ikke kan medbringes tilskuere - hverken voksne eller børn ved afholdelse af arrangementerne.\nJeg accepterer, ikke at gøre krav mod Porsche og/eller deres ansatte/hjælpere i forbindelse med skader/tab på mig, min ejendom eller tredjeparts ejendom påført under Porsche Sport Driving Experience arrangementer.\nJeg accepterer, at Porsche og/eller deres ansatte/hjælpere fraskriver sig ethvert ansvar for omkostninger, tab og skader, som jeg påfører tredjemand i direkte eller indirekte forbindelse med min deltagelse i dette arrangement.\nJeg er indforstået med, at fotos/videomateriale taget til arrangementerne er til privat brug og således ikke må benyttes i kommercielle sammenhænge.\nPorsche Ice Experience 2019\nPorsche Ice Experience 2019 i Åre - 1 deltager\nDKK 19.995,00 incl. moms.\n© 2018 Porsche Danmark Vilkår


Havenyt.dk - Månedens dekoration i februar\nMånedens dekoration i februar\nAf Renate Rosenmeier, blomsterbinder, Renate Rosenmeier\nFind en blomsterskjuler, som passer til de valgte blomster og stuen. Foto: Sarah Rosenmeier\nFrost og sne er ikke den bedste kombination, når man går på »opdagelse« i have og natur. Mange planter ligger ned eller ser bare kedelige ud og knopperne på træerne er gået i vinterhi. Dog ved nærmere inspektion af mine frugttræer, opdagede jeg nogle smukke krogede frugtgrene med mos og lav, som jeg straks tog med ind.\nNår haven ikke byder på blomster, må man lægge vejen forbi en blomsterbutik eller planteskole. De hvide perlehyacinter med deres små løg i potter var ikke til at stå for, da de var et godt modspil til de grove krogede grene fra naturen.\nDin yndlings-potteskjuler, 2–3 potter med hvide perlehyacinter, 3–4 gamle krogede grene.\nTag løgene med jorden ud af potterne og fordel dem lidt tilfældigt i din potteskjuler. Hvis de ikke passer ned samlet, kan du sagtens trække løgene fra hinanden. Til sidst stikker du grenene enkeltvis mellem løgene.\nTip om holdbarhed og udplantning\nHvis du køber dine perlehyacinter, når de bare lige pibler op, kan du nyde din lille dekoration 3–4 uger. Vær sparsom med vandingen, da blomsterne ellers bliver ranglede.\nEfter afblomstringen kan du stille løgene et køligt sted og lade dem visne helt ned. Til forår plantes de ud i haven og du kan glæde dig til næste forår, når de springer ud påny i din have.\nMånedens dekoration i juli\nMånedens dekoration i januar\nMånedens dekoration i maj\nPerlehyacinternes blomster er små og krukkeformede. Foto: Sarah Rosenmeier\nBlomsterstilkene bliver let lidt lange og ranglede, især hvis de får for meget vand. Foto: Sarah Rosenmeier\nCamilla Plums økologiske frø\nBlomsterhave, besøgshave, havekurser\nHer er du: Forsiden > Inspiration > Blomster og dekorationer > Månedens dekoration i februar


Dramatisk stigning i antallet af kunstige knæ - RKKP\nDu er her: Nyheder Dramatisk stigning i antalllet af kunstige knæ\nDramatisk stigning i antalllet af kunstige knæ\nDramatisk stigning i antallet af kunstige knæ\nAntallet af operationer med knæproteser er steget hele 30 procent på blot to år. Det viser den nye årsrapport for Dansk Knæalloplastikregister (DKR). Styregruppen kalder stigningen "historisk" og "dramatisk".\nI 2019 slog antallet af operationer med knæproteser alle tidligere rekorder. 11.124 gange foretog kirurger i det danske sundhedsvæsen såkaldte primæroperationer med indsættelse af knæalloplastik. Det er en stigning på 30 procent i forhold til 2017, hvor antallet af operationer lå på 8.500.\nStigning overrasker styregruppen\nDen dramatiske stigning overrasker professor i ortopædisk kirurgi, overlæge Anders Odgaard, der er formand for styregruppen for DKR.\n"Stigningen er historisk", konstaterer han og påpeger, at det er andet år i træk, at antallet af operationer stiger markant efter at have ligget stabilt omkring 8.500 operationer i flere år. "Man kunne forledes til at tale om en epidemi af operationer med indsættelse af knæprotese", udtaler Anders Odgaard.\nMulige årsager til flere operationer\nÅrsager til stigningen er ikke afklaret, men den kan skyldes, at danskerne lever længere og ønsker et aktivt liv så længe som muligt. Det er dog ikke kun pensionister, der bliver opereret, men også personer i den erhvervsaktive alder, som bringes tilbage til at kunne arbejde.\nEn anden forklaring kan være en stigning i antallet af patienter med gigt i forskellige former, eller at lægerne har sænket deres tærskel for, hvornår de opererer. Ingen af de faglige medlemmer af styregruppen genkender dog ændringer i egne hospitalers praksis.\n»Stigning kan også skyldes, at de patienter, der tidligere har været henvist til træning, nu henvises til kirurgisk behandling, fordi træningen har været virkningsløs", overvejer Anders Odgaard, men understreger: "Dette kan kun eftervises med forskning".\nCOVID-19 giver anledning til bekymring\nStigningen vækker bekymring, da den er bygget op før COVID-19-pandemien for alvor satte ind i 2020. Tusindvis af behandlinger er blevet aflyst i nedlukningsperioden. Efterfølgende opstået et stort pres, som for nogle regioner har medført, at operationer flyttes fra det offentlige sundhedsvæsen til den private sektor, der dog fortsat står for en lille del af indgrebene.\n"Med den nuværende eskalering af COVID-19-beredskabet – og den turbulens, der har fulgt af sammenfaldet med et stigende antal operationer og forårets nedlukning og omfordeling – er der et stort behov for, at vi finder og forholder os til årsagen til stigningen", siger Anders Odgaard.


Bedste jord til tomater\nOnsdag, 16 Oktober 2013\nJord til tomatdyrkning\nTomater skal have en god jord med masser af mad\nDet er i virkeligheden et rigtigt godt spørgsmål. Nu er jeg ikke gartner og taler af egen erfaring - jeg har selvfølgelig læst alt hvad jeg kunne finde på nettet, men det gør mig ikke til ekspert og indtil videre beskæftiger jeg mig ikke med de forskellige enkelte mineraler og stoffer som er vigtige. Jeg griber det an, som det er blevet gjort i århundreder - endda årtusinder af de allerførste dyrkere af tomater.\nEn meget god beskrivelse var da min gamle nabo kom forbi for mange år siden. Han skulle lige kigge forbi og se, om mine hybridtomater i vandingskasserne nu også var i orden - de der vandingskasser kunne jo næppe være så gode som en rigtig god fed nordjysk muld. Han er en lidt tavs nordjyde, og taler rigtigt vendelbomål. Han kiggede lidt på mine tomatplanter i udestuen, og sparkede blidt til flamingokasserne, for at tjekke om der godt nok var vand i. "De tomater skal ha noe luwt", som han sagde - tomaterne skulle altså have noget lort af en art, og det havde han nok ret i. Jeg brugte de billigste plantesække jeg kunne finde, og gødevandet var vist også lidt tyndt.\nSiden dengang har jeg efterhånden lært lidt og nu er mine gæster imponerede over de mange store lækre bøftomater i min udestue. Det skal siges, at med masser af sol, vand og love kan du få nogenlunde resultater med stort set hvilken som helst jord - tomater er jo nemme planter. Men hvis du, som jeg, vil have de ultimative tomater, skal du altså give dem nogle ordentlige noget at gro af. Lad os se hvad man kan gøre:\nJeg køber store sække højkvalitets spagnum fra planteskolen. Spagnum har en super konsistens til vandingskasserne, og planten har let ved at trække gødevandet op, mens den får masser af luft. Det vigtigste ved grundjorden er at den skal være luftig og i stand til at "væge" gødevandet op.\nKan man så bruge rockwool? - ja, det kan man sagtens. Man skal bare sørge for at give planten alle de forskellige mineraler osv. som findes i rigtig jord. Man kunne f.eks. blande rockwool op med tungere jord, for at gøre den lettere. Men jeg bruger altså god spagnum til alle mine tomatplanter.\nBillige plantesække? - nej, ikke her. Der er som regel en grund til at jorden er så billig, og strukturen er som regel noget som minder om priklejord. Men med en god tilsætning tomatgødning kan du garanteret få et godt resultat.\nTomater skal have lort\nTomater er jo nogle sultne planter, som producerer masser og masser af frugt, når bare foderet/gødningen er tilstede. Selvfølgelig sammen med vand, lys og luft/ilt.\nLad os starte med lorten.\nLorten skal være godt omsat og hvis du vil bruge dit eget møg, er det bedste at kompostere det først, så det er over et år gammelt og helt omsat til en sort kompost. Hvis ikke økonomien er noget problem, kan du købe en sæk omsat ko-gødning, hvilket er super super. Det kan du jo lave selv, hvis du besøger en landmand og får dig en trailerfuld kolort. Lad det kompostere hjemme i et hjørne i haven, og næste forår har du sparet dig selv kr. ca. 150,-. Bland godt med dette omsatte ko-gødning i din jord. Jeg vil tro at jeg putter ca. 10% i. "Det skal jo have godt", som de siger.\nJorden startes op før plantningen\nJeg plejer at starten jorden op ca. 14 dage før tomaterne skal i den. Jeg bruger store sorte plastic murerbaljer, som spagnumen hældes ud i. Her giver jeg spagnumen vand, så den har en mæthed, hvor der kommer en smule vand ud, når jeg knytter næven om en håndfuld. Der må ikke komme meget vand her. Jeg stiller baljerne med jord inde i udestuen, så solen har sørget for at jorden er lækker og varm - klar til at modtage de små kuldeskære tomatplanter. Opvarmningen af jorden samt gødningen, som er tilsat sætter mikroorganismerne igang i jorden og gør den klar med vækstfoder til frøplanter. Det svarer vel nogenlunde til at give et barn 1/2 liter coca cola og en håndfuld druesukkertabletter. Når du forbereder jorden sådan her, forbliver planterne sunde og begynder straks at vokse sig store og kraftige, så de kan bære en ordentlig frugt.


Af Svend Erik Andersen 10. december 2018\n2018 går på held, men der er masser af udfordringer og opgaver, vi bærer med os videre til 2019.\nBlandt andet skal vi den 26. maj vælge repræsentanter til EU-Parlamentet. Med tanke på Brexit, så håber jeg, at EU-parlamentarikerne vil holde sig den korrekte dosering nationalpolitik kontra EU-politik for øje - især når det gælder arbejdsmarkedspolitikken. Ikke, at vi kan holde til at stå uden for EU, for det kan vi ikke, men vi kan bestemt heller ikke holde til at få Den Danske Model undergravet.\nI 2019 skal vi også have valg til Folketinget. I Fødevareforbundet NNF har vi en vigtig dagsorden at sætte. Vi vil nemlig sætte fokus på den stigende pensionsalder og det faktum, at ikke alle kan holde til et længere arbejdsliv. Vi mener derfor, at der skal etableres en ordning, der giver nedslidte medarbejdere mulighed for at trække sig værdigt tilbage - altså uden ydmygende arbejdsprøvninger og praktikker, der alligevel ikke fører nogen vegne.\nDet er politikerne, der skabte problemet, da de udhulede efterlønnen og samtidig besluttede, at vi skal arbejde længere.\nDerfor er det også politikerne, der skal løse problemet.\nForbundet vil i de kommende måneder afholde borgermøder med dette tema rundt om i landet - også her i Nordjylland. Jeg håber, at I vil møde op og dermed være med til at fortælle politikerne, at de har et problem, der skal løses.


Skat.dk: Kommanditselskab - fast driftssted - skattemæssig transparens contra selvstændigt skattesubjekt\n20 May 2008 14:58\nSkatterådet bekræfter, at den amerikanske kommanditist og de amerikanske komplementarer i et dansk kommanditselskab ikke vil være begrænset skattepligtige i Danmark i den situation, hvor kommanditselskabet indgår en produktionsaftale med produktionsselskabet, hvorefter produktionsselskabet, fremstiller varer for kommanditselskabet.\nLigningsvejledningen 2008-2 S.A.2\nKan SKAT bekræfte, at X K/S efter dansk skatteret er skattemæssigt transparent?\nKan SKAT bekræfte, at den amerikanske kommanditist og de to amerikanske komplementarer i X K/S ikke vil være begrænset skattepligtige i Danmark i den situation, hvor X K/S indgår en produktionsaftale med produktionsselskabet, hvorefter produktionsselskabet, fremstiller varer for X K/S. X K/S vil under hele produktionsforløbet eje råvarerne og den færdige produktion?\nJa, jf. dog forbehold og begrundelse nedenfor.\nSpørger oplyser, at kommanditselskabet er ejet af fire selskaber, hvoraf et er kommanditist, og tre er komplementarer. Det ene af komplementarselskaberne er det danske Y Holding ApS. De tre øvrige deltagere, herunder kommanditisten, er tre amerikanske selskaber (selskaber med begrænset hæftelse). Alle fire deltagere i kommanditselskabet er koncernforbundne selskaber.\nKommanditselskabet har sin registrerede forretningsadresse og sit vedtægtsmæssige hjemsted i Danmark på samme adresse (kontorhotel) som det danske ApS. Den amerikanske kommanditist ejer 98 % af kommanditselskabet, mens hver af de øvrige amerikanske deltagere ejer hver 0,5 %, og den danske komplementar ejer 1 %. Kommanditselskabets over- og underskud fordeles som udgangspunkt mellem deltagerne i forhold til deres ejerandel. Den danske komplementars overskudsandel kan dog maksimalt udgøre DKK 10 mio. p.a., og det skal mindst udgøre et beløb svarende til, at komplementarens egenkapital forrentes med den til enhver tid værende mindsterente.\nDe to amerikanske komplementarer har vidtgående forvaltningsmæssige beføjelser over kommanditselskabet, herunder adgang til at udpege medlemmer af kommanditselskabets bestyrelse, tegne kommanditselskabet og til i enhver henseende at træffe beslutninger om driften af kommanditselskabet. Alle medlemmer af kommanditselskabets bestyrelse og direktionen er amerikanske statsborgere, der er bosat i USA.\nDirektøren for det danske ApS (den tredje komplementar) er bosat i USA. Der er ingen bestyrelse i selskabet. ApS'ets forvaltningsmæssige beføjelser i kommanditselskabet er begrænset i forhold til de to amerikanske komplementarers beføjelser. ApS'et er således kun tillagt vetoret over beslutninger, der er af væsentlig betydning for kommanditselskabet og for komplementarernes personlige hæftelse, herunder vetoret over for beslutninger om ændring af kommanditselskabets vedtægter.\nKommanditselskabet skal eje hele anpartskapitalen i Z ApS (herefter produktionsselskabet), som ejer en fabrik med produktionsfaciliteter i Danmark. Endvidere skal kommanditselskabet eje forskellige immaterielle rettigheder som patenter, licenser m.v.\nKommanditselskabet vil indgå en kontrakt med produktionsselskabet, hvorefter produktionsselskabet skal fremstille produkter på kommanditselskabets vegne. Produktionsselskabet vil på intet tidspunkt eje de producerede varer eller de råmaterialer, der anvendes, men vil blot fremstille produkterne ifølge produktionsaftalen. Det aftales, at produktionsselskabet får fuldmagt til at indkøbe råvarer på vegne af kommanditselskabet. Kommanditselskabet vil således både eje alle råvarer, der er nødvendige for at fremstille produkterne, mens varerne fremstilles i Danmark, og de færdige produkter. Der vil være et fysisk varelager placeret hos produktionsselskabet. Dette varelager tilhører X K/S.\nI fremtiden vil et amerikansk koncernselskab muligvis også indgå aftale med produktionsselskabet om produktion af produkter.\nKommanditselskabet vil bære ansvaret og risikoen for:\n- Forsknings- og udviklingsomkostninger vedr. produkterne.\n- Fejl og mangler ved de udviklede og producerede varer (produktansvar).\n- Udgifter til markedsføring, varelagerrisiko m.v.\nKommanditselskabet vil ved prisfastsættelsen af de koncerninterne handler blive vederlagt for at påtage sig disse risici og for salg af produkterne.\nTransporten af varerne fra fabrikken i Danmark til udlandet vil blive varetaget af en uafhængig transportør.\nSamtlige ovennævnte aftaler og andre aftaler, som kommanditselskabet måtte indgå, vil blive indgået uden for Danmarks grænser. Alle aftaler vedrørende såvel den overordnede ledelse som den daglige ledelse af kommanditselskabet vil således blive indgået uden for Danmark af kommanditselskabets ledelse, der udelukkende består af udlændinge, og som udelukkende vil afholde møder forbundet med ledelsen af selskabet uden for Danmark.\nKommanditselskabet vil således ikke have nogen ledelse og heller ingen medarbejdere i Danmark.\nKommanditselskabet vil ikke have nogen forretningsmæssig aktivitet i Danmark og vil heller ikke have nogen egentlig aktivitet i udlandet, men vil blot modtage et vederlag for det ovenfor beskrevne ejerskab til produkterne og for at påtage sig de beskrevne økonomiske risici.\nKommanditselskabet vil ikke have økonomiske midler i Danmark, men vil have sine bankkonti mv. i udlandet.\nKommanditselskabet har i Danmark en uafhængig repræsentant, der har adgang til kontoradressen, og som kun har kompetence til at ekspedere evt. korrespondance, dvs. sørge for, at eventuel post mv. videresendes til kommanditselskabets ledelse i udlandet. Den pågældende har således ikke fuldmagt til at indgå aftaler på kommanditselskabets vegne eller til på anden måde at forpligte kommanditselskabet.\nKommanditselskabet vil ikke have anden indkomst fra erhvervsmæssig aktivitet i Danmark, og vil således f.eks. ikke modtage indkomst fra Danmark fra sine immaterielle rettigheder.\nDet skal endelig oplyses, at samtlige ovennævnte koncernselskaber inklusiv kommanditselskabet anses for selvstændige skattesubjekter i henhold til intern amerikansk ret. Dog anses produktionsselskabet (Z ApS) i henhold til intern amerikansk ret som skattemæssig transparent, således at indkomsten fra produktionsselskabet efter intern amerikansk skatteret anses for oppebåret af kommanditselskabet. Indkomsten vil dog ikke blive løbende beskattet i USA, da X K/S efter amerikansk ret udgør et selvstændigt skattesubjekt.\nX K/S er efter dansk ret et skattemæssigt transparent selskab.\nKommanditselskaber er i henhold til dansk ret skattemæssigt transparente selskaber, idet indkomsten i et kommanditselskab ikke beskattes hos selskabet, men hos de enkelte deltagere, jf. selskabsskattelovens § 1 modsætningsvis.\nX K/S er stiftet og registreret i Danmark som et sædvanligt kommanditselskab med tre komplementarer og en kommanditist. De tre komplementarer hæfter hver for sig personligt, ubegrænset, direkte og solidarisk for selskabets forpligtelser, jf. vedtægternes punkt 5.1. Det bemærkes, at bestemmelsen om fordelingen af underskud i vedtægternes punkt 6.1 alene vedrører det indbyrdes forhold mellem deltagerne i selskabet, og derfor ikke har betydning for komplementarernes ubegrænsede hæftelse. X K/S er derfor efter dansk ret et skattemæssigt transparent selskab.\nI medfør af de amerikanske check-the-box regler vælger koncernen, at X K/S i relation til intern amerikansk skatteret skal anses som et selvstændigt skattesubjekt. Dette forhold fører imidlertid ikke i sig selv til, at X K/S også efter dansk ret skal anses som et selvstændigt skattesubjekt. Det er de i dansk ret gældende kriterier for kvalifikation af selskaber som enten selvstændige skattesubjekter eller som skattemæssigt transparente enheder, der skal lægges til grund, jf. bl.a. TfS 1997, 506 H og SKM2005.67.ØLR (TfS 2005,144 Ø), og forudsætningen bag bestemmelserne i aktieavancebeskatningslovens § 26, stk. 1, 5. punktum, og selskabsskattelovens § 2 A. Det bemærkes, at selskabsskattelovens § 2 A både efter sin ordlyd og sit formål alene kan føre til, at et selskab skal anses som skattemæssigt transparent, men ikke omvendt. Se i overensstemmelse hermed SKM2003.29.LSR (TfS 2003, 167 LSR), hvor landsskatteretten anså udbytte fra et dansk selskab for oppebåret af to amerikanske selskaber, som ejede det danske selskab gennem et hollandsk kommanditselskab. Uanset det hollandske kommanditselskab blev anset for et selvstændigt skattesubjekt efter amerikanske skatteregler, var det skattemæssigt transparent i Danmark.\nKonsekvensen af, at X K/S er et skattemæssigt transparent selskab efter dansk ret, er, at det er selskabsdeltagerne (de tre komplementarer og kommanditisten), der efter dansk skatteret anses for at være de skattemæssige ejere af aktiverne i X K/S og for at oppebære indkomsten fra X K/S.\nMed spørgsmål 2 ønskes en bekræftelse af, at den amerikanske kommanditist og de to amerikanske komplementarer i X K/S ikke vil være begrænset skattepligtige i Danmark i den situation, hvor X K/S køber tjenesteydelser af produktionsselskabet, herunder tjenesteydelser i form af produktion af produkter.\nPå baggrund af den særlige bestemmelse i art. 4, stk. 1, litra d, i dobbeltbeskatningsoverenskomsten mellem Danmark og USA, kan de amerikanske selskabsdeltagere i X K/S ikke påberåbe sig den dansk-amerikanske dobbeltbeskatningsoverenskomst for indkomst optjent i X K/S, jf. Landsskatterettens kendelse i SKM2003.29.LSR (TfS 2003, 167 LSR).\nX K/S udøver en erhvervsmæssig aktivitet, som i medfør af selskabsskattelovens § 2, stk. 1, litra a, kun omfattes af begrænset skattepligt til Danmark, såfremt betingelserne for et fast driftssted er opfyldt.\nDet er vores opfattelse, at der ikke er et fast driftssted i Danmark i denne situation.\nVed vurderingen af, om betingelserne for fast driftssted er opfyldt, er det i fast administrativ praksis og i Højesterets dom TfS 1996, 532 H antaget, at udtrykket fast driftssted som udgangspunkt skal fortolkes i overensstemmelse med art. 5 i OECD's modeloverenskomst, jf. Ligningsvejledningen D.A.2.4, cirkulære nr. 136 af 7/11 1988 til selskabsskatteloven, punkt 15, og SKM2005.532.LSR (TfS 2006, 100 LSR).\n2.a) Ikke fast driftssted på kontorhotellet mv.\nDer er ikke grundlag for at statuere fast driftssted på grund af kontorhotellet, registreringen hos Erhvervs- og Selskabsstyrelsen, beføjelserne for repræsentanten på kontorhotellet (agentreglen) eller det forhold, at et dansk anpartsselskab er komplementar i X K/S, jf. kommentarerne nedenfor.\nIkke fast driftssted på X K/S ‘s adresse på kontorhotellet i Danmark\nX K/S har dansk adresse på et kontorhotel i Danmark. Denne adresse udgør imidlertid ikke et fast driftssted.\nDet er en betingelse for fast driftssted, at der er en råden over et fast forretningssted. Den repræsentant, der modtager og videresender korrespondance for X K/S, vil naturligvis selv råde over et fast forretningssted for den af ham drevne virksomhed. Det er imidlertid en betingelse for fast driftssted, at det er X K/S, der råder over et fast forretningssted her i landet, jf. art. 5, stk. 1, i OECD's modeloverenskomst, og OECD's kommentarer til art. 5, punkt 4. Repræsentanten er ikke ansat af kommanditselskabet, men har alene den afgrænsede opgave at modtage og videresende post mv. Repræsentanten har ikke fuldmagt til at indgå aftaler på vegne af X K/S. Repræsentanten er ikke i et ansættelsesforhold hos X K/S eller hos komplementarerne eller kommanditisten. En sådan aktivitet udøvet af repræsentanten eller dennes medarbejdere kan derfor ikke sidestilles med en aktivitet udøvet af X K/S, jf. OECD's kommentarer til art. 5, punkt 2og 10.\nFra dansk retspraksis kan henvises til Højesterets dom i TfS 1996, 532 H. I denne sag fandt Højesteret, at betingelserne for fast driftssted i Danmark ikke var opfyldt i en situation, hvor en person, som var hjemmehørende i Schweiz, var deltager i et dansk interessentskab og et dansk kommanditselskab. I Højesterets præmisser blev der særligt fokuseret på, om der var fast driftssted efter agent- reglen svarende til art. 5, stk. 5 og 6, i OECD's modeloverenskomst. Højesteret fandt, at de advokater, der for interessentskabet og kommanditselskabet udøvede sædvanlig ejendomsadministration, ikke kunne anses som afhængige repræsentanter, hvorfor betingelsen for fast driftssted ikke var opfyldt.\nHøjesteret forudsatte herved, at betingelserne i hovedreglen i art. 5, stk. 1, heller ikke var opfyldt.\nDet kommer kun på tale at vurdere, om der er fast driftssted efter agentreglen, såfremt betingelserne for fast driftssted ikke er opfyldt efter art. 5, stk. 1, jf. OECD's kommentarer til art. 5, punkt 35, og Klaus Vogel: Doppelbesteuerungsabkommen Kommentar, 4. udg., til art. 5, marginnummer 122.\nOgså i dansk administrativ praksis er der klar støtte for, at en repræsentants evt. forretningssted ikke automatisk bliver et forretningssted for en udenlandsk virksomhed, jf. Ligningsrådets afgørelse i TfS 1992, 294 LR og Landsskatterettens kendelse i SKM2002.654.LSR (TfS 2003, 71 LSR).\nAllerede fordi, X K/S ikke har nogen råden over lokaliteter på kontorhotellet, er betingelserne for fast driftssted dér ikke opfyldt.\nHertil kommer, at den aktivitet, der udøves fra kontorhotellet under alle omstændigheder har en sådan karakter af forberedende og hjælpende art omfattet af art. 5, stk. 4 i OECD's modeloverenskomst, at det også af denne årsag er udelukket at statuere fast driftssted på kontorhotellet.\nIkke fast driftssted begrundet i registreringen\nX K/S er registreret hos Erhvervs- og Selskabsstyrelsen som et kommanditselskab i medfør af erhvervsvirksomhedsloven. Ved registreringen har X K/S oplyst sin adresse og hjemstedskommune.\nNår det i definitionen af fast driftssted i OECD's modeloverenskomsts art. 5, stk. 2, litra a, er anført, at udtrykket fast driftssted især omfatter et sted, hvorfra foretagendet ledes, skal dette for det første forstås således, at det er en betingelse, at de grundlæggende betingelser i art. 5, stk. 1, er opfyldt, jf. OECD's kommentarer til art. 5, punkt 12. Denne forudsætning kan som ovenfor anført ikke antages at være opfyldt. For det andet skal udtrykket forstås således, at der henvises til det sted, hvorfra hele eller en del af foretagendet faktisk ledes, og ikke blot til det sted, hvor et selskab er registreret, jf. forudsætningsvis OECD's kommentarer til art. 5, punkt 24, (og vedrørende art. 4, stk. 3, OECD's kommentarer til art. 4, punkt 22), Klaus Vogel: Doppelbesteuerungsabkommen Kommentar, 4. udg., til art. 5, marginnummer 39 f., Arvid Aage Skaar: Permanent Establishment, 1991, p. 116 f.\nRegistreringen af X K/S hos Erhvervs- og Selskabsstyrelsen medfører således ikke fast driftssted her til landet.\nIkke fast driftssted efter agent-reglen\nAgentreglen i art. 5, stk. 5 og 6, i OECD's modeloverenskomst kommer kun på tale, såfremt der ikke allerede er fast driftssted efter hovedreglen i art. 5, stk. 1 og 2.\nDet er i medfør af art. 5, stk. 5, en betingelse, at repræsentanten har en fuldmagt til at indgå aftaler i fuldmagtsgiverens navn, og at denne fuldmagt udøves sædvanligt. En aftale om at modtage og videresende post kan ikke sidestilles med at indgå aftaler på vegne af X K/S eller deltagerne heri. Hertil kommer, at den repræsentant, der modtager og videresender post, må anses for omfattet af art. 5, stk. 6, om en uafhængig repræsentant, der handler inden for rammerne af sin sædvanlige forretningsvirksomhed.\nDer er derfor ikke fast driftssted i medfør af agentreglen.\nIkke fast driftssted på grund af den danske komplementar\nEn af de tre komplementarer i X K/S er et dansk indregistreret anpartsselskab, der er undergivet fuld skattepligt til Danmark. Dette fører imidlertid ikke i sig selv til, at de udenlandske selskabsdeltagere i X K/S anses for at have fast driftssted her i landet. Se hertil TfS 1996, 532 H, hvor betingelserne for fast driftssted ikke var opfyldt, selv om der var danske selskabsdeltagere i det danske interessentskab og det danske kommanditselskab.\nYderligere kan det konstateres, at det danske anpartsselskab henset til de faktiske oplysninger, herunder om ledelsens sæde i udlandet, end ikke selv vil opfylde betingelserne for fast driftssted i Danmark (hvilket dog i relation til beskatningen af anpartsselskabet er uden praktisk betydning, da anpartsselskabet som nævnt er undergivet fuld skattepligt).\n2. b) Ikke fast driftssted hos produktionsselskabet\nVed vurderingen af, om betingelserne for, at X K/S har fast driftssted hos produktionsselskabet, skal de enkelte funktioner, der udøves hos og af produktionsselskabet, undersøges.\nX K/S ejer alle anparterne i produktionsselskabet.\nProduktionsselskabet er et selvstændigt skattesubjekt\nProduktionsselskabet er stiftet som et dansk anpartsselskab og udgør som sådant et selvstændigt skattesubjekt, jf. selskabsskattelovens § 1, stk. 1, nr. 1.\nDer skal ikke ske omkvalifikation efter selskabsskattelovens § 2 A, idet indkomsten i produktionsselskabet ikke medregnes ved opgørelsen af nogle af de amerikanske koncernselskabers skattepligtige indkomst.\nDet er i selskabsskattelovens § 2 A, stk. 1, bestemt, at et dansk indregistreret anpartsselskab efter danske regler skal anses for skattemæssigt transparent, såfremt selskabet "efter reglerne i en fremmed stat, på Færøerne eller i Grønland skattemæssigt behandles som en transparent enhed, hvorved indkomsten i selskabet m. v. medregnes ved opgørelsen af koncernforbundne juridiske personers skattepligtige indkomst i denne fremmede stat, på Færøerne eller i Grønland".\nSåfremt det danske produktionsselskab efter selskabsskattelovens § 2 A skal anses for skattemæssigt transparent, er det ifølge bestemmelsens ordlyd en betingelse, at indkomsten fra det danske produktionsselskab medregnes ved opgørelsen af koncernforbundne selskabers skattepligtige indkomst i USA. Dette underbygges af forarbejderne til bestemmelsen, jf. skatteministerens bemærkninger til lovforslag L 119 af 17. december 2003 til § 10, til nr. 4-7 og 12:\n"Det er en betingelse for anvendelse af stk. 1 og 2, at Færøerne, Grønland eller den stat, hvor det udenlandske (kontrollerende) selskab er hjemmehørende, anser det kontrollerede selskab, der er omfattet af dansk fuld eller begrænset skattepligt, som en del af det udenlandske selskab, hvorved det kontrollerede selskabs indkomst medregnes ved opgørelsen af det udenlandske selskabs skattepligtige indkomst i det pågældende land, Færøerne eller Grønland."\nKommanditselskabet X K/S udgør efter amerikansk ret et selvstændigt skattesubjekt. Da indkomsten fra produktionsselskabet efter amerikansk ret anses for oppebåret af X K/S, medregnes produktionsselskabets indkomst efter amerikansk ret ikke ved opgørelsen af indkomsten hos noget amerikansk koncernforbundet selskab. Produktionsselskabet falder dermed uden for anvendelsesområdet for selskabsskattelovens § 2 A. Til yderligere underbygning heraf henvises til skatteministerens svar til Folketingets Skatteudvalg, lovforslag L 119, Folketingsåret 2004, bilag 80, og bilag 91.\nEt selskab udgør ikke et fast driftssted for hovedaktionæren\nDet er fast antaget, at et selskab, f.eks. et datterselskab, ikke udgør et fast driftssted for hovedaktionæren (moderselskabet), blot fordi datterselskabet er hjemmehørende og driver erhvervsvirksomhed i kildelandet, jf. OECD's modeloverenskomsts art. 5, stk. 7. I OECD's kommentarer til art. 5, punkt 40 er i overensstemmelse hermed anført:\n"Det er almindeligt accepteret, at eksistensen af et datterselskab ikke i sig selv medfører fast driftssted for moderselskabet. Det følger af det princip, at et sådant datterselskab i beskatningsmæssig henseende er en uafhængig juridisk person. Selv det faktum, at den omsætning eller forretningsvirksomhed, som udøves af datterselskabet, er ledet af moderselskabet, gør ikke datterselskabet til et fast driftssted for moderselskabet."\nSåfremt X K/S og selskabsdeltagerne heri skal anses for at have fast driftssted hos produktionsselskabet i Danmark, skal følgende betingelser derfor være opfyldt:\nFor det første skal enten X K/S have rådighed over en lokalitet hos produktionsselskabet, gennem hvilken X K/S udøver sin egen virksomhed, eller produktionsselskabet opfylder betingelserne for fast driftssted for X K/S efter agentreglen.\nFor det andet må der ikke alene udøves en aktivitet af forberedende eller hjælpende art, jf. art. 5, stk. 4, i OECD's modeloverenskomst.\nDet fremgår af beskrivelsen af de faktiske omstændigheder i sagen, at X K/S ikke selv skal udøve virksomhed fra produktionsselskabets lokalitet i Danmark. Produktionsselskabet har endvidere ikke nogen fuldmagt til at indgå aftaler på vegne af X K/S eller nogle af selskabsdeltagerne heri. Det følger allerede heraf, at betingelserne for fast driftssted efter agentreglen i art. 5, stk. 5 og 6, ikke er opfyldt.\nProduktionsselskabets indkøb af varer på vegne af X K/S\nProduktionsselskabets indkøb af varer opfylder ikke betingelserne for fast driftssted, selv om produktionsselskabet indkøber varerne på vegne af X K/S.\nDet er i agentreglen i art. 5, stk. 5, i OECD's modeloverenskomst udtrykkeligt angivet, at betingelserne for fast driftssted ikke er opfyldt, når en fuldmagt udøves til indgåelse af aftaler, som omfattes af art. 5, stk. 4 om forberedende og hjælpende aktivitet. Indkøb af varer er angivet som en af de aktiviteter, der ikke medfører fast driftssted, jf. art. 5, stk. 4, litra d, og i overensstemmelse hermed Ligningsvejledningen D.D.2, art. 5 "Undtagne aktiviteter".\nOpretholdelse af varelager hos produktionsselskabet\nDet er X K/S, som har ejendomsretten til råvarer og færdigt producerede produkter, og de pågældende varer og produkter ligger på varelager hos produktionsselskabet.\nDet følger imidlertid af art. 5, stk. 4, litra c, at opretholdelsen af et varelager, tilhørende foretagendet, udelukkende til bearbejdelse eller forædling hos et andet foretagende, ikke medfører fast driftssted. I OECD's kommentarer til art. 5, punkt 22, er dette uddybet således: "Litra c dækker det tilfælde, hvor et varelager, der tilhører et foretagende, bearbejdes af et andet foretagende på det førstnævnte foretagendes vegne eller for dettes regning." Se fra administrativ praksis TfS 1991, 38 LR, hvor Ligningsrådet fastslog, at der ikke var hjemmel til at statuere begrænset skattepligt efter selskabsskattelovens § 2, stk. 1, litra a, på grund af et varelager i Danmark, selv om betingelserne for fast driftssted i den konkrete dobbeltbeskatningsoverenskomst var opfyldt.\nDen omstændighed, at X K/S har et varelager placeret hos produktionsselskabet, fører således ikke til, at X K/S har fast driftssted hos produktionsselskabet.\nProduktionsselskabets tjenesteydelser, herunder produktion af produkter, gennemføres i henhold til kontrakt med X K/S. Aftalerne herom indgås uden for Danmark.\nProduktionsselskabet leverer tjenesteydelser, der indtil 2009 består i pakning og etikettering, og fra 2009 består i fremstilling af produkter på grundlag af råvarer, som ejes af X K/S.\nDer er i civilretlig forstand tale om et værkslejeforhold. I overensstemmelse med sædvanlig juridisk terminologi (jf. bl.a. tinglysningslovens § 47C, stk. 3, nr. 1, og justitsministerens specielle bemærkninger til lovforslag 162 af 27. april 2005, til § 1, nr. 2 (§§47c -47f), stk. 3, nr. 1) må forholdet karakteriseres sådan, at X K/S køber tjenesteydelser af produktionsselskabet. Vederlaget fastsættes på arms længde vilkår.\nVed vurderingen af, om betingelserne for fast driftssted er opfyldt, skal køb af tjenesteydelser ikke behandles anderledes end køb af færdigt producerede varer. Hverken køb af tjenesteydelser eller køb af varer fører til fast driftssted. Dette er bl.a. tydeligt udtalt i OECD's kommentarer til art. 5, punkt 42 i slutningen:\n"Et selskab, der alene køber varer, der er produceret af, eller tjenesteydelser, der leveres af et andet selskab i et andet land, vil klart ikke have et fast driftssted som følge heraf, selv om det opnår økonomisk fordel fra produktionen af disse varer eller leveringen af disse tjenesteydelser."\nProduktionsselskabet har ikke fuldmagt til at indgå aftaler på vegne af X K/S. Der er derfor heller ikke grundlag for at statuere fast driftssted i henhold til agentreglen, jf. art. 5, stk. 5 og 6, i OECD's modeloverenskomst.\nX K/S's køb af tjenesteydelser af produktionsselskabet fører derfor ikke til fast driftssted for X K/S eller dets deltagere.\nSKAT kan bekræfte, at X K/S efter dansk skatteret er skattemæssigt transparent. På baggrund af det af spørger oplyste er det SKATs vurdering, at X K/S er stiftet, og vil have et faktisk virke, som et kommanditselskab.\nSKAT anbefaler, at spørgsmål 1 besvares med et JA.\nIkke begrænset skattepligt ved køb af tjenesteydelser\n2.a) Ikke fast driftssted på kontorhotellet.\nSKAT kan bekræfte, at X K/S ikke får fast driftssted pga. forretningsstedet hos kontorhotellet. SKAT tilslutter sig repræsentantens begrundelse.\n2.b) Ikke fast driftssted hos produktionsselskabet.\nAgentreglen efter artikel 5, stk. 5:\nDet følger af det oplyste, at det påtænkes, at produktionsselskabet skal have fuldmagt til at indkøbe råvarer til produktion på vegne af X K/S. Det følger af artikel 5, stk. 5, at der kan statueres fast driftssted for et foretagende, såfremt virksomheden udøves gennem en repræsentant, der er afhængig af foretagendet, og som har fuldmagt til at indgå bindende aftaler i foretagendets navn. Som afhængig repræsentant anses en fysisk eller juridisk person, der er juridisk eller økonomisk afhængig af foretagendet.\nDet er SKATs vurdering, at produktionsselskabet skal betragtes som afhængig af X K/S, enhedernes samhandel og organisation taget i betragtning. Imidlertid er indkøb af varer en funktion, der er af forberedende og hjælpende karakter, og således omfattet af artikel 5, stk. 4 litra d. Dette medfører ikke fast driftssted for fuldmagtsgiver, jf. art 5, stk. 5.\nDet er således SKATs opfattelse, at der ikke kan statueres fast driftssted på baggrund af agentreglen i artikel 5, stk. 5.\nDet følger af OECD's modeloverenskomst artikel 5, stk. 4, litra c, at opretholdelse af varelager, tilhørende foretagendet, udelukkende til bearbejdelse eller forædling hos et andet foretagende, ikke kan føre til fast driftssted for foretagendet.\nSKAT vurderer, at køb af tjenesteydelser skal sidestilles med køb af andre varer, og at der således ikke kan statueres fast driftssted for kommanditselskabet jf. OECDs kommentarer til artikel 5, stk. 7 pkt. 42.\nSKAT anbefaler, at spørgsmål 2 besvares med et Ja, da den amerikanske kommanditist og de to amerikanske komplementarer i X K/S i den beskrevne situation ikke vil være begrænset skattepligtige i Danmark.\nDet bemærkes, at der ved besvarelsen ikke er taget stilling til samhandlen og priser og vilkår hermed, jf. ligningslovens § 2 og skattekontrollovens § 3 B.\nDet skal endvidere bemærkes, at såfremt L 181 "Forslag til lov om ændring af aktieavancebeskatningsloven, selskabsskatteloven og forskellige andre love" vedtages, vil dette betyde at kommanditselskaber og andre skattemæssigt transparente enheder skal anses for selvstændige skattesubjekter og beskattes på samme måde som aktieselskaber, når kommanditselskabet anses for et selvstændigt skattesubjekt for flertallet af evt. udenlandske ejere eller, når flertallet af ejere er hjemmehørende i lande, der ikke udveksler oplysninger. Loven vil have virkning fra d. 15. april 2008. Svaret i nærværende spørgsmål ville således skulle ændres til nej, således at deltagerne i X K/S ville blive begrænset skattepligtige til Danmark.\nSKAT tager således forbehold i sin besvarelse for vedtagelsen af ovennævnte lovforslag.


3 gode måder at opbevare dit tøj på.\n3 gode måder at opbevare dit tøj på\nHvis du elsker modetøj og alt hvad der rører sig inden for denne branche, har du med garanti en masse forskelligt tøj. Tøj er altid dejligt at have, men det kan hurtigt skabe problemer, hvis ikke du har den fornødne opbevaringsplads til det.\nDenne artikel giver dig tre gode måder du kan opbevare dit tøj på. Det er ikke sikkert, at du kan gøre brug af alle tre måder, men du kan uden tvivl få stor gavn af min. én. Derfor er denne artikel ganske god at læse for dig, der gerne vil vide, hvordan du kan opbevare dit tøj på en smart og praktisk måde.\nSkydedøre er pladsbesparende og meget praktiske\nHvis du for eksempel gerne vil have noget mere skabsplads i soveværelset, kan det i den grad anbefales at tage et nærmere kig på skydedøre. Med skydedøre kan du spare en masse plads, da du ikke behøver at gøre plads til låger, der skulle kunne åbnes ud. En skydedør kan blot trækkes til siden og vupti har du en masse skabsplads.\nMarkedet for skydedøre er ret så stort og forvirrende, da der er en masse muligheder for at ”bygge-selv”. Derfor er det en god ide at læse mere om skydedøre i denne artikel på BedreBoligliv: http://bedreboligliv.dk/skydedoere-er-pladsbesparende-og-funktionelle/\nKøb et stativ til dine skjorter og finere kjoler\nHvis du godt kan lide at have nystrøget og pæne skjorter og kjoler på, er det især en glimrende ide, hvis du køber dig selv et stativ specielt til dette. Rigtig mange lægger desværre skjorter sammen og placerer dem i en bunke med t-shirts og lignende. Dette gør skjorterne og kjolerne krøllede, hvorfor de ikke er spor pæne, når du skal have dem på.\nMed et bøjlestativ holder dine skjorter og kjoler sig pæne samtidig med, at du har et bedre overblik over, hvilke modeller du har til at hænge. Og rigtig mange er faktisk begyndt at se et bøjlestativ som et symbol på god indretningsstil. Rigtig mange unge kvinder har deres stativ til at stå fremme i stuen med alle deres skjorter og kjoler på. På DBA.dk kan du finde en masse billige og brugte bøjlestativer.\nFå styr på tøjet og benyt dig af kasser\nKasser og kurve kan være en ganske god ide, hvis du gerne vil have et større overblik over alt dit tøj. Du kan for eksempel dele dit tøj op i t-shirts, undertøj, trøjer, strømper, udetøj osv. i de forskellige kasser og kurve. På den måde har du altid et godt overblik over dit tøj. Derudover minimerer du også risikoen for at ende op med et total rodet klædeskab, der tager en krig at få styr på igen.\nForrige indlæg Cykelhjelme i 2014 – Kvindernes favorit\nNæste indlæg Mine julegaveønsker for i år.


Stoklund udviser absurd mangel på indsigt - Dansk Skuespillerforbund\nStoklund udviser absurd mangel på indsigt\nAf Katja Holm, formand for Dansk Skuespillerforbund. Debatindlæg i Politiken 3. november 2016.\nFolketingskandidat Rasmus Stoklund (S) har her i avisen (26.10.) gjort sig til talsmand for, at revalidering ikke bør fjernes i 2025, fordi nedslidte LO'ere har brug for den. Det er jeg helt enig i: Som samfund skal vi holde hånden under dem, der har brug for det. Jeg kan også godt forstå, at RS finder det absurd, når pressen inden for samme periode kan bringe bare 46 artikler, der omtaler revalidering, men over 1.200 om Svinkløv Badehotel.\nMen så hører enigheden også op. For RS deler tæsk ud ikke bare til dem, der begræder nedbrændingen af badehotellet, men også til venstrefløjen, hele den kreative klasse og de kunstnere - jeg var en af dem - der kæmpede for, at UnderholdningsOrkestret ikke skulle lukke.\nDet er ikke faldet ham ind, at grunden til, at det danske kunstliv kæmper imod teaterbesparelser, forsøger at forhindre lukning af orkestre og museer og advarer mod manglende investering i film, er den, at sådanne nedskæringer er et skræmmende udtryk for det efterhånden totale fravær af menneskelig forståelse og humanisme i dansk politik.\nKunne det tænkes, at kunstnere og kunsten efterhånden har holdt så meget for, at vi er tvunget til stædigt at blive ved med at tale vores sag? For hele samfundets skyld. At insistere på, at kunsten, kulturen og kunstnerne også har en plads, som alle andre, og at et fravær af kunstneriske tilbud og bevidst prioritering er en indikation på, at man glemmer medmenneskeligheden og anstændigheden i et samfund? Vi kunstnere kæmper også med dagpengestramninger, efterlønsnedlæggelse og mangel på forståelse for det atypiske arbejdsmarked. (Og tillad mig her at indskyde, at Rasmus Stoklunds parti, i hvert fald når det kommer til dagpengene, har brilleret ved at bakke op om stramninger. Til glæde og gavn for ingen).\nDe ting er vi såmænd også afhængige af.\nRasmus Stoklund udviser en absurd mangel på indsigt i og forståelse for de kunstneriske vilkår, når han tegner et billede af enten medmenneskelighed eller kunst. Begge dele har plads, og det har vi råd til. Vi deler samfund.\nGid så uvidende udfald som dem fra Rasmus Stoklund kunne udskiftes med forståelse, indsigt og rummelighed.


Jens Kristensen - HØJ Elitehåndbold\nNavn: Jens Verner Kristensen\nJeg startede med at spille håndbold som 6-årig, vil jeg skyde på. Det var i Frederikssund (HK 73), hvor jeg spillede bredde indtil U-14 hvor jeg fik fast målmandstræning og blev en del af HRØ. Som 1. års U-16 var jeg med til et klubfællesskab mellem HK 73 og HØJ, og året efter tog jeg på Oure Efterskole, hvor jeg for alvor oplevede elite håndbold. Efter efterskoleåret fortsatte jeg på Oure Kostgymnasium, hvor jeg spillede på GOGs ungdomshold\nTidligere klubber: HK 73, Oure, GOG\nMin tid i klubben har været meget kort. Jeg var del af et klubfællesskab mellem HK-73 og HØJ et enkelt år, og ellers kun de måneder der er gået siden sommerferien. Jeg valgte HØJ, fordi jeg har et meget positivt indtryk af træningen, og føler at der er gode muligheder for udvikling samt muligheder for min håndboldkarriere fremadrettet.\nMin personlige målsætning for denne sæson er at nå et punkt hvor jeg kan begå mig i 1. Division og forhåbentlig få en fast plads på 1. holdet.\nSom 1. års U-18 var jeg med til at vinde Danmarksmesterskabet i håndbold. Selvom jeg ikke fik meget spilletid, var jeg med til at afgøre nogle vigtige punkter i kampen som resulterede i en guldmedalje.\nUden for håndboldbanen arbejder jeg på en trælist i Skibby kaldet Bjergmark.


Henrik Frimand-Meier – safu\nNår alt ikke kan forudsiges\n7. april 2020 , Henrik Frimand-Meier\nEt sikkerhedsnet er nødvendigt når uheldet er ude, så faldet bliver afbødet. Ingen opsøger et uheld, men alligevel kan det ske. På samme måde er arbejdslivet planlagt så alt skal gå godt. Alligevel kan alt ikke forudsiges. Går det ikke som man havde tænkt sig, er det vigtigt at man kan vide sig nogenlunde sikker, […]\n6. marts 2018 , Henrik Frimand-Meier\n31. januar 2018 , Henrik Frimand-Meier\nsafu har fået medhold ved Retten i Lyngby, på vegne af et medlem, der blev fyret for at sende sms til kammerat om fodbold ti minutter før sin frokostpause.\nBliver 2017 et uforudsigeligt år?\n3. januar 2017 , Henrik Frimand-Meier\nMed afslutningen af år 2016 stod det klart, at vi i det nye år har brug for, at der tales højt og tydeligt om de værdier, der kan modstå det absurde og syge i tiden.\nVi samarbejder med Danmarks bedste forsikringsselskab – så du kan få mere for dit kontingent!\n17. oktober 2016 , Henrik Frimand-Meier\nDet medlemsejede LB Forsikring får den suverænt bedste vurdering blandt forsikringsselskaberne i en ny stor imageundersøgelse, Finansimage 2016, som FinansWatch har foretaget i samarbejde med analysevirksomheden Wilke.\nSkru ikke mere på pensionsskruen!\n5. august 2016 , Henrik Frimand-Meier\nArbejdsgiverne, regeringen og blåblok, samt Det Radikale Venstre lægger op til yderligere stramninger på pensionsområdet. Ifølge dem er der brug for en reform, som regulerer folkepensionsalderen hurtigere, fordi danskerne lever sundere og længere.\nMangfoldighed giver plus på bundlinjen\n13. januar 2016 , Henrik Frimand-Meier\n20. februar 2013 , Henrik Frimand-Meier\nVi kan ikke udvikle samfundet uden erhvervslivet som partner og omdrejningspunkt. Det er virksomhederne, der leverer velstanden. Det er så godt som alle på den politiske arena enige om. Forudsætningen for velfærdssamfundet er, at den private sektor tjener pengene. Desværre når meningsdannerne ofte kun, at sælge deres synspunkter i ureflekterede overskrifter. Det giver derfor god mening at trække linjerne op. Alt for sjældent gives der lejlighed til at dykke dybere ned i substansen.\nLavere løn redder ikke Danmark\n19. november 2012 , Henrik Frimand-Meier\nDer skal mere til end lavere løn og lavere skat, for at genskabe konkurrenceevnen. Mere innovation og mindre ressourcespild er ingredienser, der også skal satses på.\nOpsigelse i en ulønnet forældreorlovsperiode – ingen hindring\n2. november 2012 , Henrik Frimand-Meier\nLigebehandlingsnævnet har konkluderet, at det er uden betydning om en medarbejder er på forældreorlov uden løn, ved opsigelse. Dvs., at hvis en arbejdsgiver ellers har grundlag for at opsige en medarbejder, mens denne er på orlov uden løn, er dette helt OK.


Podemos er gået tilbage | Information\nPodemos er gået tilbage\nPodemos’ systemkritik gik i 2014 rent ind hos store dele af de spanske vælgere. Selv om en del siden er faldet fra, er der et solidt vælgerfundament tilbage, vurderer ekspert\nSiden Podemos i 2014 oplevede voldsom fremgang og havde omkring 25-31 procent af vælgernes opbakning, er partiet gået tilbage i de spanske meningsmålinger. Det venstreorienterede parti stod ved årsskiftet til at blive landets største, men har nu kun cirka 15-20 procent af vælgernes opbakning.\nPolitolog og forsker ved CSIC (Det Spanske Nationale Forskningsråd) José Fernández-Alberto kalder den tilbageværende gruppe for ’kernevælgerne’.\n»Vi vil se mere stabile meningsmålinger, end vi oplevede i 2014. Oppositionen har i de senere måneder kritiseret Podemos’ linje massivt i pressen, og de 15-20 procent, der fortsat støtter partiet, vil ikke vende dem ryggen,« siger han.\nPodemos sugede i 2014 store dele af befolkningen til sig med velargumenteret systemkritik. De spaniere, der var utilfredse med økonomien såvel som det politiske system, kunne få afløb for deres vrede gennem Podemos, påpeger forskeren. Partiets frontspidser var dygtige i tv-optrædener og i debatter, og det udbredte kendskabet til partiet.\n»Systemkritikken var let at sælge i 2014, og det gav opbakning fra primært venstrefløjen, men også visse misfornøjede borgerlige, der følte, at systemet havde svigtet under krisen,« siger han.\nLæs også: Partiet, der slår sprækker i spansk politik\nHan mener, at nedgangen i 2015 er et udtryk for, at partiet blev tvunget til at tage stilling til en række samfundsspørgsmål om blandt andet euroen og skattestigninger, som visse middelklassevælgere er skeptiske over for, forklarer han.\n»I en periode, hvor alle taler om korruption og fornyelse, er det nemmere at finde en fælles agenda, men når man skal vælge en retning på alle mulige andre spørgsmål, er det svært at appellere til alle på en gang.«


Vi søger en erhvervsservicemedarbejder og\nen elev til erhvervsserviceafdelingen i Herning\nVi søger en positiv og engageret erhvervsservicemedarbejder til at varetage bogholderimæssige opgaver for vores erhvervskunder. Du har f.eks. baggrund som regnskabsmedarbejder eller administrativ medarbejder.\nEt spændende og alsidigt job med kundekontakt til en bred vifte af virksomheder. Nogle virksomheder overlader det hele til os, mens andre selv gør en del af arbejdet. Nogle gange sidder du som erhvervsservicemedarbejder ude i virksomheden, nogle gange arbejder du hjemme fra vores eget kontor.\nDu kommer til at arbejde med områder som bogføring, lønadministration og momsafregning, og du skal være fortrolig med de mest gængse IT systemer. Du skal kunne arbejde struktureret - også i perioder med pres.\nHar du spørgsmål, er du velkommen til at kontakte Peter Vinderslev på tlf. 21 20 20 90 eller pv@partner-revision.dk. Mail din ansøgning til jb@partner-revision.dk senest 5/12-2018.\nElev til erhvervsserviceafdelingen\nHar du afsluttet HHX, finansøkonomuddannelsen eller anden baggrund - og har du lyst til en professionel uddannelse med løn, så er det dig, vi skal bruge til vores erhvervsserviceafdeling i Herning.\nHos os får du et veltilrettelagt uddannelsesforløb, hvor du samtidig bliver lønnet. Du bliver oplært inden for områder som bogføring, lønadministration og momsafregning. Du får kundekontakt og har en bred vifte af stærke kompetencer omkring dig, som er klar til at støtte og sparre med dig. Desuden bliver du en del af et unge-netværk på tværs af afdelingerne, som udover det faglige bruger hinanden til sociale arrangementer, rejser og udflugter m.m.


Crozes-Hermitage Blanc Classique de Clairmont 2014 - Lorentsens Vinforsyning\nForside / Vin / Crozes-Hermitage Blanc Classique de Clairmont 2014\nCrozes-Hermitage Blanc Classique de Clairmont 2014\nProducent Cave de Clairmont\nCrozes-Hermitage Blanc Classique de Clairmont 2014 antal\nKategorier: Cave de Clairmont, Frankrig, Hvidvin, Rhône\nSeks vinfamilier etablerede i 1972 et samarbejde med vinmarker i fem landsbyer og i alt 100 hektar vinmarker. Alle vinmarkerne ligger foran Hermitage-bjerget og med udsigt til de tre “Marmelons”, hvilket betyder brystvorter og henviser til de tre karakteristiske bakker, der kan ses på afstand.\nVi er her i den nordlige del af Rhônedalen, hvor appelationen Crozes-Hermitage dækker i 11 landsbyer. Vejrforholdene med en kraftig varme er så ekstrem, at det er tilladt at tilsætte op til 15% hvidvinsdruer til den rødvin som laves her på Syrah (enten Marsanne eller Roussanne druer).\nDenne Crozes-Hermitage hvidvin er lavet på 100% Marsanne druer, som er håndplukket på kølige, lerede bjergskråninger. Vinen laves via en langsom kold gæring, som gør at den udvikler elegante aroma. Efterfølgende lagrer den i 7 måneder med stilkene.\nResultatet er en klar lys gul vin, med noter af hasselnød og pære i duften plus en lækker mineralitet. Smagen er dejlig afbalanceret med både friskhed og fylde – og en lang eftersmag.\nDen er perfekt som aperitif eller med fisk eller grillet kylling. Kan gemmes i op til 3-5 år fra høståret.


fødevarer vækst balance Den danske ægproduktion - PDF\nDownload "fødevarer vækst balance Den danske ægproduktion"\n1 fødevarer vækst balance Den danske ægproduktion\n2 blandt de førende i verden Ægproduktionen i Danmark Den danske ægproduktion er blandt de førende i verden inden for fødevaresikkerhed, kvalitet og dyrevelfærd. I Danmark produceres der omkring tons æg om året. 170 landmænd varetager denne produktion, der i alt beskæftiger ca personer fordelt på alle led i produktionskæden. Forbruget af æg i Danmark er jævnt stigende og ligger på ca. 155 æg pr. indbygger om året. Den danske ægproduktion består af ca. 3 mio. æglæggende r fordelt på 170 besætninger. Ægproduktionen er mere end bare en og et æg. I Danmark starter produktionen af æg med rnes forældre, der importeres som daggamle kyllinger til Danmark direkte fra udenlandske avlsfirmaer. Forældredyrene producerer de befrugtede æg, der efterfølgende udruges på et af de 3 rugerier inden for ægproduktionen i Danmark. De udrugede kyllinger fra rugeriet, er de r, der lægger de æg (konsumæg), som sælges i supermarkedet. De udrugede daggamle kyllinger kønssorteres, og kyllingerne starter deres tilværelse hos landmænd, der har specialiseret sig i opdrætning af kyllinger i deres første leveuger. Når kyllingen når en alder på uger, benævnes den med titlen hønnike. Hønnikerne sælges nu til de landmænd, der producerer æg. I disse æglæggerstalde skal hønniken nu kønsmodnes, blive til en og starte den naturlige produktion af æg. Fra n er 20 uger gammel og et års tid frem, vil den producere æg, ca. et æg om dagen. Når rne er ca uger gamle, udskiftes de med nye r i æglæggerstalden. De gamle r bringes enten til et slagteri eller slagtes i et specielt bygget anlæg (Chickpulp), der omdanner rne til minkfoder. Stalden rengøres og desinficeres, inden der sættes nye r ind til en ny produktionsperiode. I alle led af produktionen er der stor fokus på biosikkerhed og hygiejne, så risikoen for sygdomme og smitte med for eksempel Salmonella minimeres. Personalet skifter tøj, vasker hænder og skifter fodtøj, inden de går ind i staldene for at undgå smitte udefra. Dette betyder også, at forbruget af antibiotika i danske æglæggerbesætninger er næsten nul. 2 Den danske ægproduktion 3\n3 Fire forskellige produktionsformer I Danmark produceres der æg i fire forskellige produktionsformer; buræg, skrabeæg, frilandsæg og økologiske æg. De tre sidste produktionsformer benævnes også - de alternative produktionssystemer. Nedenstående tabel beskriver kendetegnene for de enkelt produktionsformer. Flokstørrelse Berigede bure Skrabeæg Frilandsæg Økologiske æg Max. 10 r pr. bur. Selve flokstørrelsen i hele stalden varierer fra Ingen krav til flokstørrelse. Flokstørrelse varierer fra Ingen krav til flokstørrelse. Flokstørrelse varierer fra Max r Pladskrav i 750 cm2 pr. 9 r pr. m2 9 r pr. m2 6 r pr. m2 stalden Adgang til udeareal Nej Nej Ja Ja Strøelse Krav om naturligt dagslys i stalden Adgang til strøelse i form af støvbad /skrabeareal Mindst en tredjedel af gulvarealet i stalden skal være strøet til brug ved støvbadning og skrabeareal. Mindst en tredjedel af gulvarealet i stalden skal være strøet til brug ved støvbadning og skrabeareal Nej Nej Nej Ja Mindst en tredjedel af gulvarealet i stalden skal være strøet til brug ved støvbadning og skrabeareal Næbtrimning Tilladt Tilladt Tilladt Ikke tilladt Siddepinde 15 cm siddepind pr. 15 cm siddepind pr. 15 cm siddepind pr. 18 cm siddepind pr. Reder En rede pr. 7 r En rede pr. 7 r En rede pr. 7 r En rede pr. 7 r Foder Konventionelt foder Konventionelt foder Konventionelt foder Økologisk foder Produktionsperiode 392 dage 364 dage 336 dage 336 dage Antal æg lagt pr. indsat i alt Kg. foder der bruges for at produce-re et kg æg 1,97 2,31 2,39 2,35 Fordelingen af produktionen i de forskellige produktionssystemer Gennem de sidste 20 år er antallet af r, der producerer æg i alternative systemer steget jævnt. Størstedelen af de æg, der produceres i Danmark, stammer dog fortsat fra r i berigede bure. Friland 6% Økologiske 16% Skrabe 14% Nedenstående figur viser antallet af r fordelt under de forskellige produktionsformer inden for konsumægsproduktionen. Bur 49% Kilde: Landbrug & Fødevarer, Producentregistreringer i Det Danske Fjerkræraads database Den danske ægproduktion 5\n4 Afsætning af æg Der indsamles æg fra stalden hver dag. Alle æggene bliver stemplet med informationer om produktionstype og produktionssted. Disse data følger dermed æggene helt ud til den endelige forbruger både på æggene og på æggebakkerne. Æggene anbringes i æggebakker, som pakkes på paller og afhentes af en lastbil fra pakkeriet. Der er i Danmark 2 store pakkerier, 3 mellemstore, og en del små gårdpakkerier. I Danmark har man, som et af de få lande i verden, indført en kølekæde, som betyder, at æggene skal opbevares på køl lige fra produktionssted til butik. Pallerne transporteres derfor til pakkeriet i kølebiler, som sikrer, at temperaturen ikke overstiger 12 grader. Pakkerierne afhenter æg hos producenterne flere gange om ugen. Vægtklasser Vægt Betegnelse XL > 73 g Meget store L g Store M g Mellemstore S < 53 g Små På pakkeriet sorteres knækkede og snavsede æg fra. Derefter bliver æggene gennemlyst for at se, om der er indre fejl. Undersøgelsen af æggene afgør, om de skal klassificeres som A eller B æg. Over 90 % af æggene er i klasse A, der er den eneste klassifikation, der må sælges som konsumæg. Klasse B æg bliver afsat til ægproduktfabrikker, hvor de varmebehandles og indgår i diverse ægprodukter, der sælges til detailleddet, foodservice og cateringsektorerne, etc. Klasse A æg (konsumæg) sorteres efter vægt. I butikkerne kan man købe æg i forskellige størrelser: XL, L, M og S. Udover konsumægsproduktionen er der i Danmark en stor produktion af æg fra mindre hobbyhold, hvorfra der også sælges æg. Det anslås, at denne produktion hvert år producerer ca tons æg. Figuren viser fordelingen af salget af konsumæg i Danmark, inkl. stalddørssalg og importerede æg. Økologiske 16% Stalddør 15% Friland 6% Skrabe 14% Kilde: Landbrug & Fødevarer, Danmarks Statistik 2012 Bur 49% Fødevaresikkerhed Alle konsumæg, der købes i butikkerne, er mærket med dato, nationalitet samt produktionsform. Ægget har simpelthen en kode trykt på skallen, der fortæller, hvor ægget kommer fra og hvilken måde, ægget er blevet produceret på. På denne måde kan hvert eneste æg spores helt tilbage til besætningen. Koden kan for eksempel hedde: 1DK Det første tal i koden fortæller om produktionsformen: 0 = økologiske æg, 1 = frilandsæg, 2 = skrabeæg, 3 = buræg. Bogstaverne er en landekode, hvor DK står for Danmark og de sidste cifre er ægproducentens nummer, der fortæller, hvilken besætning æggene kommer fra. Danmark har det skrappeste overvågningsprogram for Salmonella i hele EU I 1991 startede Fjerkræbranchen selv overvågningen af Salmonella i ægproduktionen, og i 1996 kom den offentlige Salmonellahandlingsplan, som omfatter alle led af produktionen. Denne plan er meget omfattende og omhandler løbende testning af samtlige æglægger flokke i Danmark samt varmebehandling af alt foder, der anvendes til ægproduktionen. Salmonellahandlingsplanen har været en succes, da salmonellaforekomsten i æglæggende flokke er faldet markant. Dette har medført, at færre forbrugere bliver smittede med Salmonella fra æg. I april 2012 anerkendte EU Danmarks ansøgning om særstatus på æg. Dermed kan de danske myndig-heder fremover stille krav om, at importerede æg - i lighed med de danske - skal følge et salmonellakon-trolprogram, som svarer det danske. Som forbruger har du derfor stor sikkerhed for, at der ikke er Salmonella i de æg, du køber i de danske supermarkeder. 6 Den danske ægproduktion 7\n5 Æg og sundhed Æg har en række gode egenskaber, som gør fødevaren til en naturlig del af en sund kost. Æg er rigt på protein af en høj kvalitet 36 % af energien i æg kommer fra protein. Protein i æg indeholder alle de livsnødvendige aminosyrer, som kroppen ikke selv kan danne, og som derfor skal tilføres fra kosten. Aminosyrerne i æg ligger meget tæt på behovet for aminosyrer hos både børn og voksne, og derfor har æg protein af høj kvalitet. Fødevare Proteinoptagelse i % Æg 97 Kød og fisk 91 Bønner 78 Protein er livsnødvendigt for opbygning og vedligeholdelse af kroppens celler, væv, hormoner, antistoffer og enzymer. Proteiner er kroppens byggesten. Muskler og organer er opbygget af proteiner. Overskydende protein bruges som energi. Protein er også sundt, fordi det giver en god mæthed. En undersøgelse har vist, at morgenmad med to æg gav en bedre mæthedsfølelse og resulterede i lavere energiindtag ved den efterfølgende frokost og helt op til 36 timer efter. Æg kan derfor også være godt at spise, hvis man vil tabe sig eller holde vægten. Æg indeholder livsnødvendige næringsstoffer Æg indeholder alle vitaminer (på nær C vitamin) og mineraler, som kroppen har brug for fra kosten for at fungere bedst muligt. Æg har et højt indhold af B12-vitamin, biotin, selen, B2-vitamin, D- vitamin, fosfor og A-vitamin og en betydelig mængde af pantothensyre, niacin og E-vitamin. Det er fx meget få fødevarer ud over fisk, som har et højt indhold af D-vitamin som æg. Æg indeholder også de to livsnødvendige fedtsyrer, alfalinolensyre (omega-3 fedtsyre) og linolsyre (omega-6 fedtsyre), som vi mennesker skal have tilført gennem kosten, fordi kroppen ikke selv kan dan-ne dem. Ca. 70 % af fedtsyrerne i æg er umættede fedtsyrer, og der findes ingen transfedtsyrer. protein af høj kvalitet 8 Den danske ægproduktion 9\n6 Æg og kolesterol skal jeg holde igen? Da æg hovedsageligt æggeblommen har et højt indhold af kolesterol, har mange troet, at et stort forbrug af æg var med til at øge risikoen for hjertekarsygdomme. Ny viden har for flere år siden vist, at blodets kolesterol påvirkes i højere grad af det transfedt og de mættede fedtsyrer, vi får fra fede kød- og mejeriprodukter end fra kolesterolrige fødevarer som æg. Man holder bedst sit kolesteroltal sundt ved at spise mere frugt, grønt, fisk og fuldkorn og færre fede mejeri- og kødprodukter. Den nyeste forskning viser, at selv om æg indeholder meget kolesterol, vil op til 7 æg om ugen for raske mennesker ikke øge risikoen for hverken hjertekarsygdomme eller type- 2- diabetes. Vi får kolesterol fra kosten, og kroppen producerer det selv og bruger det til at danne cellemembraner, hormoner, galdesyrer og D-vitamin. Æg en let vej til en sund kost Ud over æggets indhold af protein, vitaminer og mineraler, kan æg købes alle vegne. Det er hurtigt og nemt at lave et velsmagende og mættende måltid både som hoved- og som mellemmåltid. Find opskrifter på sund mad med æg på: Æg og klima Klimabelastningen fra æg er lavere end mange andre proteinrige produkter. Fødevareministeriet har lavet en oversigt over en række fødevarers klimaaftryk, dvs. en vurdering af klimabelastningen fra vugge til grav. Her er både selve produktionen, belastningen fra foder, kunstgødning, transport, forarbejdning, emballering osv. medtaget. Nedenfor i tabellen kan du se, at ægs CO2 belastning, sammenlignet med andre proteinholdige fødevarer, ikke er særlig stor. Fødevare Sild, vild, hel, fersk 0,6 Æg 2,0 Kylling, hel fersk 3,1 Torsk, filet, frossen 3,2 Svinekød 3,6 Ost (gul skæreost) 11,3 Oksekød 19,4 kg CO2-ækv. pr. 1 kg produkt Også æggets korte tilberedningstid, og dermed lavere energiforbrug, gør ægget til et klimavenligt alternativ. velsmagende og mættende måltid 10 Den danske ægproduktion 11\n7 Grafisk udarbejdelse: Prikken Design & Produktion A/S, Maj Landbrug & Fødevarer Axelborg, Axeltorv København V T F E W


Nyheder - Side 3 af 41 - DVL Nyheder - Side 3 af 41 - DVL\nI DVL vandrer vi sammen\nFællesskabet i DVL giver gode oplevelser, hvor vi sammen hygger os og får god motion i den friske luft.\nDerfor er søndag særlig god til en vandretur\nVi vandrer, når vi har tid og når vi har mulighed for at samles. Derfor er vi ofte på tur i weekenden. Men har du tænkt over, at søndagen også er en god vandredag, fordi den ugentlige helligdag skaber en særlig atmosfære til turen?\nForåret er over os. Fuglene kvidrer ekstra lystigt, forårsbebuderne dukker op ad skovbunden, imens de fine lysegrønne blade langsomt men sikkert giver skov og land en ny farve. Og alt det oplever vi bedst ude på tur. På denne tid af året, er det faktisk allersværest at blive hjemme i sofaen.\nStyrk dine vandrefødder!\nFodterapeut Janne Dehn underviser DVL’s medlemmer i fødder, sko og fodpleje. Læs hendes 5 bedste råd til at gøre dine fødder klar til vandreturen.\nForrige 1 2 3 4 5 … 41 Næste


Xiaomi ønsker at sælge 15 millioner high-end Android-smartphones til kostpris i år - nyheder - 2021\nVigtigste › nyheder › Xiaomi ønsker at sælge 15 millioner high-end Android-smartphones til kostpris i år\nXiaomi ønsker at sælge 15 millioner high-end Android-smartphones til kostpris i år\nXiaomi medstifter og præsident Bin Lin talte om sin unge forretning på scenen på D: Dive Into Mobile, der afslørede nogle af hemmelighederne i hans succes samt planer for fremtiden.\nXiaomi lavede bølger i Kina med sine flagskibs Android-enheder, der sælger til lavere end forventede priser i regionen.\nFølgelig solgte Mi-branded Xiaomi-telefonerne som varme kager i det foregående år, hvor selskabet ikke kunne følge med efterspørgslen i landet. Virksomheden solgte 7.19 millioner håndsæt i 2012 og har til formål at fordoble dette tal til omkring 15 millioner i 2013.\nDe nyeste Android-håndsæt er den budgetvenlige Mi2A og Snapdragon 600-drevne Mi2S (billedet ovenfor).\nForuden Kina vil Xiaomi-telefoner være tilgængelige i Taiwan og Hong Kong, og mens Engadget siger, at selskabet ønsker at "udvide salget ud over Asien", er andre markeder ikke blevet nævnt på nuværende tidspunkt.\nLin sagde under interviewet, at virksomheden ikke har nogen problemer med at sælge high-end enheder til kostpris, afslører alle smartphone-relaterede detaljer til købere i processen. Xiaomi er klar til at stille høj efterspørgsel ved at tilbyde high-end produkter, der sælges til kostpris.\nIngen salg, ingen markedsføring, ingen detailhandel - vi pris vores telefoner på materialebygging.\nSå hvordan laver Xiaomi penge? Ved at sælge tilbehør til sine håndsæt, som bringer i "en god del" af overskuddet. Men virksomheden har tilsyneladende også fokus på internet-tjenester frem for "på enheder, hvor margenerne vil falde."\nXiaomi sælger sine håndsæt via sine onlinebutikker, hvilket gør det nødvendigt at samarbejde med lokale luftfartsselskaber om at lancere sine produkter. Xiaomi-smartphones ad gangen på et marked, som tilfældigvis er de mest mobile brugere i verden.\nHøj efterspørgsel efter Xiaomi har også ført til en uønsket bivirkning, der kommer med sådan popularitet, knockoff-enheder. Forfalskede Xiaomi-håndsæt sælges allerede i regionen - næppe overraskende for et marked som Kina, hvor populære smartphones og tabletter normalt har deres egen falske version. Men i modsætning til andre knockoffs, "den triste del er, at få mennesker ved, at disse [falske Xiaomi-håndsæt] er falske."\nTaler om Android, sagde Lin at der foregår med Googles mobile OS, hvilket grundlæggende er et "simpelt" valg, givet hvad Android har at tilbyde, men at virksomheden ville overveje at operere i fremtiden:\n"Android er open source, og det er gratis. At vælge Android var simpel. Vi har den luksus at foretage ændringer, så længe vi holder kompatibilitet med Android. Hvis der opstår et andet operativsystem, der tilbyder noget lignende eller bedre, vil vi overveje at tilbyde det også. "\nSelvom vi ikke har nogen idé om, at Xiaomi-enheder er tilgængelige på andre markeder, vil vi gerne henvise til en af de mest populære og mest lovende måder at købe håndsæt fra Kina på.\nHuawei Ascend D2 fotos lækage, 3.000 mAh batteri og $ 525 startpris "bekræftet"\nDeal: Låst LG G6 med 64GB er til salg for $ 499.99 på eBay\nLive-kufferter til de nye Pixel-telefoner er tilgængelige i Google Store\nSamsung Galaxy S6 kommer til Cricket Wireless den 24. april\nGoogles seneste eksperiment giver dig mulighed for marmelade på et tastatur med AI-partnere\nSingle Chrome-udnyttelse kan true enhver Android-smartphone\nASUS ZenFone 3 zoom lancerer endelig til $ 329 i USA\nXperia Z er vandtæt, så modeller taler i telefon i brusebadet [NSFW]\nSony overdrager mere kontrol til sin rentable billedsensor virksomhed


GBL fil - Hvordan man åbner eller konverterer GBL filer\nHjem » Filendelser » Udvikling filer » .gbl fil\nDetaljer om filendelse .gbl\nHvad er .gbl-fil?\nHvilket program kan skabe den .gbl-fil?\nHvor kan du finde en beskrivelse af .gbl format?\nHvad kan konvertere .gbl filer til et andet format?\nSom MIME-typen er forbundet med .gbl filendelser?\nAndre typer af filer kan også bruge .gbl filtypen. Hvis du har nyttige oplysninger om .gbl filendelse, så skriv til os!\n.gbl filendelse gives ofte forkert!\nglb (36), nbl (1), bbl (1), gnl (1), ghl (1), gfl (1), gbo (1), gbk (1), gb1 (1), vbl (1), fbl (1), rbl (1), bgl (1), hbl (1), ggl (1)\nKan ikke åbne et .gbl fil?\nHvis du ønsker at åbne en .gbl fil på din computer, skal du blot have det relevante program installeret. Hvis .gbl foreningen ikke er indstillet korrekt, kan du modtage følgende fejlmeddelelse:\n4 / 5 baseret på 34 brugeranmeldelser.\n« GBK filendelse\nGBLORB filendelse »\nNærmere oplysninger om .gbl-filen\n.gbl fil fejl


43 indlæg • Side 4 af 5 • 1, 2, 3, 4, 5\naf Birthe » tors 5. jan 2012 04:50\nmjjzf skrev: Nu har vi jo ofte før talt om lydbøger her i butikken. Der er et par interessante til download nu og snart i anledning af P1 Harddiskens 18 års fødselsdag.\nDet har vi, dem er vi glade for, og det er ikke alle, der er lige gode til at følge med alle steder. Jeg ved, at jeg ikke er. Mange tak for det link. Emnerne må lige være noget for alle computerinteresserede.\nAlligevel reagerede jeg humoristisk.\nSætningen "i anledning af 18 års fødselsdag" kombineret med titlen og emnet for første bog og anledningen til at den blev udgivet, fik mig til at tænke på Richard Stallman's berømte/berygtede omtale af samme "begivenhed"\naf mjjzf » tors 5. jan 2012 10:32\nDet er såmænd sikkert godt for omsætningen. Jeg skal gerne indrømme, at jeg ikke ville have investeret i Steve Jobs-bogen, men jeg vil da finde det interessant at lytte til den. Måske endda anbefale den til nogle.\naf Birthe » tirs 31. jan 2012 13:32\nTil orientering af ikke-linux bruger eller begynder.\naf haines » lør 4. feb 2012 12:14\nEfter min mening, en letlæst side om alt blandet nyt...\nTænkte på om Seamonkey-artiklen kunne være værd at kigge på for TiddlyWikifolket, altså om den kunne være bedre at bruge end Firefox som driller, har jeg forstået..\naf haines » lør 11. feb 2012 01:45\nEndnu en enthusiast med forskellige godbidder om Linux , og minsandten også om TiddlyWiki..\nLibreOffice how-to, post-etiketter fra database.\naf Uffe » lør 11. feb 2012 12:36\nDen skal jeg vist ha' kigget nærmere på ved lejlighed\naf haines » tirs 23. apr 2013 23:49\nsom ser begyndervenlig, og bredt dækkende ud..\naf haines » tirs 30. apr 2013 09:11\nDenne side, og de øvrige sider fra Exton, er bestemt værd at kigge på.\nVi har tidligere omtalt den på Puppy forum, og det lader til at den lever i bedste velgående...\naf Birthe » tirs 30. apr 2013 10:02\nDet er længe siden, jeg har kigget på den side, da jeg dengang forstod, at de udgivelser ikke ville fortsætte. Det er glædeligt, at det ikke er tilfældet.\nHvordan lægger du den på usb uden brug af Windows?\naf Måns » tirs 30. apr 2013 11:52\nBirthe skrev: Hvordan lægger du den på usb uden brug af Windows?\nFremgangsmåde 1 - Hvis din usb ikke allerede er bootbar - og IKKE anvneder grub4dos genereret grub\n1)Åbn ISO (montér diskimage).\n2) Kopiér alle mapper til din usb\n3) - gå ind i mappen boot og gør bootinst.sh kørbar.\n4) Klik på den. (Det eneste den gør er at sætte bootflag på diskenheden...)\n4b) Du kan også bruge Gparted til at gøre det samme - ved blot at sætte flueben i boot i højrekliksmenuen "Håndtér flag"..\nFremgangsmåde 2 -Hvis du allerede har installeret grub4dos og vil have en genvej til extons bootmenu\n3) Åbn menu.lst (der allerede ér på din usb)\n4) Kopiér een af disse to koder til tekstfilen:\ntitle Linux boot (sdb1/boot)\ntitle Linux boot (sdb1:PBS)\nMht. ovenstående koder - så er det kun nr. 2, der virker for mig - måske virker den anden for andre?


Selecta | Pelican Rouge bæredygtighed\nPelican Rouge bæredygtighed\nVi viser vejen til forandring.\nSTÆRK NOK TIL AT GØRE EN FORSKEL\nMed aktiviteter, der betjener mere end 15 millioner kaffeelskere, giver vores størrelse os store muligheder for at drive reel forandring på tværs af vores branche. Vi er forpligtet til at gøre vores drift mere bæredygtig, tilbyde CO₂-neutrale kaffemuligheder, støtte vores lokalsamfund og arbejde på at minimere vores miljømæssige fodaftryk med en ambition om at gøre al vores kaffeproduktion fuldstændig CO₂-neutral fra vugge til hylde.\nArbejde med kaffedyrkende fællesskaber\nGennem Selecta Coffee Fund (SCF) investerer vi direkte i kaffedyrkende samfund i Rwanda og Burundi, og hjælper med at skabe betingelserne for, at kaffebønderne kan oprette et blomstrende, bæredygtigt levebrød.\nguldstandard i hele forsyningskæden\nPelican Rouge Coffee Roasters er Guldbedømt af Ecovadis, en globalt anerkendt standard for bæredygtighed og gennemsigtighed i forsyningskæder, hvilket placerer os i top 5% af de 60.000 børsnoterede virksomheder. Fra vores leverandørkodeks til brug af solpaneler, genbrugsemballage og biologisk nedbrydeligt affald former bæredygtige valg hele vores forsyningskæde.\nFremme af certificeret kaffeproduktion\nEn stor del af Pelican Rouge-kaffen, der sælges til Selecta, er certificeret af Fairtrade, RFA, UTZ og Organic som værende af etisk og bæredygtigt produceret oprindelse. Vi arbejder konstant på at øge produktionen af certificeret kaffe, samtidig med at vi understøtter målene for certificeringssystemet, efterhånden som den udvikler sig.\nmod CO₂-neutral kaffeproduktion\nKlimaforandringer er en særlig trussel for kaffebønder, og vi er fast besluttet på at reducere vores industris CO₂-fodaftryk. Ved at tilbyde CO₂-neutral kaffe er vi i stand til at opveje uundgåelige CO₂-emissioner i forsyningskæden. Det er en del af vores omfattende CO₂-reduktionsprogram, hvorigennem vi minimerer vores CO₂-fodaftryk på alle trin fra vugge til hylde.


Timber Stagelys 2 stk. - Aubergine med 30 dages returret\nHjem / Bolig / Timber Stagelys 2 stk. – Aubergine\nTimber Stagelys 2 stk. – Aubergine\nVarenummer (SKU): 3488 Kategorier: Bolig, Lys, Pynt, Stearinlys, Vance Kitira\nSmukke stage/kronelys fra Vance Kitira. Disse fine lys har virkelig lang brændetid, så du kan nyde dem længe. Da de er astma- og allergivenlige, og lavet af ren paraffin, behøver du slet ikke tænke på, om det dårligt for indeklimaet, eller for dig selv, v … læs mere her\nTimber Stagelys 2 stk. – Aubergine Varefakta\nNavn: Timber Stagelys 2 stk. – Aubergine\nMange leder efter den billigste Timber Stagelys 2 stk. – Aubergine på nettet, og de ender oftest ud med at finde tilbud her: gå til shop\nKøb Timber Stagelys 2 stk. – Aubergine for kun kr. 45.00 allerede i dag, så sendes den direkte hjem til dig.\nTimber Stagelys 2 stk. – Aubergine fra Vance Kitira\nTimber Stagelys 2 stk. – Aubergine er en af de mest populære varer her på shoppen i den populære kategori Bolig, Pynt, Lys, Stearinlys, Vance Kitira. Vidste du, at du også får hele 30 dages returret der sikrer dig, hvis du mod forventning skulle fortryde købet af din vare. Mange er udmærket klar over, at man køber din Timber Stagelys 2 stk. – Aubergine i webshoppen NORU, der har alle de efterspurgte varer i deres sortiment. Vi har håndplukket varerne og blandt dem kan du helt sikkert finde noget du kan li, som jo fx kan være produktet er på siden. Køber du varer online er priserne mere attraktive end i butikkerne- fordi webshoppen ikke har udgifter til en fysisk butik.\nTimber Stagelys 2 stk. – Aubergine kun kr. 45.00\nDet er faktisk hver gang, når du shopper rundt online, er der bedre fordele, end hvis du handler i en fysisk butik. Danske webshops skal jf. loven give 14 dages returret. når produkterne er købt online, der er endda shops, der vælger at give mere det er slet ikke ualmindeligt, at få 30, 60 eller 90 dages returret i dag. Når webshops har hele deres varekatalog liggende online, kan du se hele udvalget, og det at sammenlligne priser bliver en leg, uden af være afhængig af, at det skal være tæt på din bopæl. For at det ikke skal være løgn, kan du endda lave en prissammenligning på alle tider af døgnet, så længe du er online. En af de store fordele når du handler online, er du slipper for, at skulle få det hele til at passe med de forskellige buslinjer og tidspunkter. Webshoppen sender din varer direkte til din adresse, alternativt kan de sendes til dig arbejde, så du kan frit vælge den løsning, der er bedst for dig. De tider med at stå i kø er længe forbi – i dag handler vi online og så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.\n25 reviews for Timber Stagelys 2 stk. - Aubergine\nVær den første til at anmelde “Timber Stagelys 2 stk. – Aubergine” Annuller svar


Home } Kan samleje sætte fødsel igang Vejle } Ole fogh kirkeby slet profil single dk\nvideoen der ledsagde artiklen på caminoamor.eu, lå på avisens 'Mitfyndk'- profil på Youtube, hvor filosof Ole Fogh Kirkeby og forfatter Niels Thomsen talte i længder om Kunne man forestille sig et DR-program, som undersøgte problemet set fra “ Single. dk er en af de datingsider, som de sidste seks måneder har oplevet en. HankM 08/01/11 Du sender din kode og kr til mig, og Wupti! strawberrydream 08/01/11 |HankM|08/01/ Du sender din kode og. Category: Ole fogh kirkeby kvalme og ondt i maven Mangler: kinesiske kalender. tager det ofte mod slet dating dk profil Kinesisk køn.\nOle fogh kirkeby slet profil single dk - det\nMange valgte at konvertere, men blev slagtet alligevel. Det samme gælder de mange offentligt ansatte, der også er en magtfuld gruppe, som politikerne må tage hensyn til. Kritiseret Pippi Langstrømpe-gardin i Astrid Lindgrens VärldVimmerby, Sverige; Jyllands-Posten. Så simpelt er det altså ikke. Resten af familien forsøgte at bære hende under den hede sol i det åbne terræn på vej til Sinjar-bjerget. Category: Ole fogh kirkeby kvalme og ondt i maven. Dorthe annette hansen slet single dk profil. dorthe annette hansen slet single dk profil. Category: Ole fogh kirkeby kvalme og ondt i maven udløsning ; tilfredsstille kvinde få slette sin profil på dating dk Lyngby-Taarbæk · hvordan. Category: Ole fogh kirkeby kvalme og ondt i maven Mangler: kinesiske kalender. tager det ofte mod slet dating dk profil Kinesisk køn.\nLeast, the: Ole fogh kirkeby slet profil single dk\nMINISTERIET FOR INTEGRATION NORSK DATING Herunder ses han i en valgvideo for Venstresocialistene anno Man kan mærke på dem, der lytter til Hures historie, at de tænker, det nok er bedre, hvis hun er blevet slået ihjel. Times of Israel, Sådan er det ikke med dem, forskellige orgasmer dating utro tager til Syrien. Han kan ikke forestille sig, hvordan det kan være muligt at vende tilbage og leve side om side med de arabiske muslimer igen. Det er alle de små frimærker, der er i spil.\nOle fogh kirkeby slet profil single dk 379\nOle fogh kirkeby slet profil single dk Jeg har det svært netdate\nole fogh kirkeby slet profil single dk, 29.06.2016. on Ole fogh kirkeby slet profil single dk.\tCategory: Kan samleje sætte fødsel igang Vejle.\nAbout ole fogh kirkeby slet profil single dk\nView all posts by ole fogh kirkeby slet profil single dk\nHanne bech hansen Hørsholm


Tilføj sæt som logonbakgrundsvalg til Windows 7 Kontekstmenu - freeware\nHver Windows-bruger ved, hvordan man indstiller et billede som skrivebordsbaggrund i Windows. Højreklik på billedet, og klik derefter på Set as desktop background option gør jobbet. Ville det ikke være rigtig cool, hvis der var en lignende mulighed i kontekstmenuen for at ændre standard logon skærm baggrunden også?\nDer er dusinvis af gratis værktøjer til rådighed for at ændre standard logon skærm baggrunden af Windows 7 og der er endda et cool værktøj til automatisk at ændre logon baggrunden, men ingen af disse værktøjer giver dig mulighed for at indstille logon skærmbillede lige fra kontekstmenuen. Den gode nyhed er, at der er et gratis værktøj til rådighed nu for at tilføje Set as logon background option til højre-klik-menuen.\nBrugere, der følger IntoWindows i lang tid, har sikkert kendskab til Logon Screen- hjælpeprogrammet. Udvikleren af Logon Screen Tool har opdateret softwaren med nye funktioner, og det lader dig nu ændre logon baggrund med et højreklik! Alt du skal gøre er at bare højreklikke på den billedfil, du vil se som logonbakgrund, og klik derefter på Indstil som logonbakgrundsvalg. Når jobbet er færdigt, vil du se "Logon background successfully changed" besked.\nEn anden bedste ting ved dette værktøj er, at du kan starte værktøjet fra skrivebordets kontekstmenu, hvis du vil ændre tekst og knap stil på logon skærm. Så vi anbefaler dette værktøj til alle Windows 7-tilpassede elskere.\nLogon Screen understøtter både x86 og x64 Windows 7-systemer, men det virker ikke på Windows 8. Bemærk også, at installationsprogrammet til Logon Screen giver dig mulighed for at installere Hotspot Shield og sæt MyStart som standard søgemaskine. Vælg "Jeg vil ikke installere Hotspot Shield", hvis du ikke vil installere programmet.\nDu kan også godt lide at tjekke listen over 25 gratis tilpasningsværktøjer til Windows 7.


3 apps til at strukturere dit daglige arbejde | IT-Artikler.dk\n3 apps til at strukturere dit daglige arbejde\nDu har travlt. Kunderne ringer og du har meget arbejde, du skal nå.\nMen det er svært at holde overblikket over din forretning, hvis du ikke bruger et CRM af en art – et såkaldt Customer Relationsship Manager.\nNogle virksomheder bruger deres økonomistyringsprogram som E-conomic eller Billys Billing til at styre alle kunderne i.\nVi guider her til 3 måske mere brugbare alternativer.\nHusk at en notesbog altid er en mulighed til at styre stort og småt. Konsulentens foretrukne valg er mærket Moleskine. Du finder notesbøger og andre kontorartikler her.\nPodio er medstiftet af den danske iværksætter Tommy Ahlers, der senere solgte det til Citrix for mange hundrede millioner kroner.\nMed Podio får du et fleksibelt værktøj, der kan bygges omkring din virksomhed og dennes behov. Det kræver lidt bistand til at starte med at sætte systemet op, så det passer perfekt til netop din virksomheds behov – men til gengæld har du et stærkt, billigt og skalerbart system til virksomheden senere.\nPodio koster dig 5-20 euro om måneden per bruger afhængigt af hvor mange funktioner, du har brug for.\nEn nyere spiller på markedet for CRM’er er SugarCRM.\nSugarCRM lokker med et simpelt setup, simpel prissætning og rigelig hjælp fra supporten til at sætte dig i gang med at drive din virksomhed i skyen. Som med Pipedrive og Podio er der naturligvis apps til både Android og iOS, du kan bruge til at holde styr på forretningen, mens du er på farten.\nOm du foretrækker Podio eller SuarCRM, der langt hen ad vejen begge kan tilpasses efter behov, er et meget individuelt spørgsmål. Vi anbefaler, du prøver begge og ser, hvad der passer bedst til din type af forretning.\nDriver du en salgsvirksomhed?\nPipedrive er bygget til sælgere. Du har mulighed for at styre dine leads i en pipeline og rykke dem frem, som du laver kontakt, sender tilbud, følger op på dine tilbud og meget mere. Til virksomheder med en eller flere dedikerede sælgere er Pipedrive et fantastisk værktøj.\nVærktøjet er i mindre grad brugbart, når du først har fået kunderne om bord. Her kan du overveje at rykke dem videre i et andet CRM.\nPipedrive koster overskuelige 7 euro per måned per bruger.\nFitness-virksomheden Billig-Fitness.dk er blandt de virksomheder, der bruger Pipedrive til at styre salget til B2B-klienter. Christian Møller fortæller:\n”Pipedrive er godt, fordi det meget simpelt sætter fokus på, hvor langt vi er med den enkelte klient. Vi kan prioritere om vi ønsker at rykke en mulig kunde fra intro til møde eller om vi ønsker at lukke alle åbne døre. Vi kan være fleksible efter behov i Billig-Fitness.”\nLæs flere nyheder til en effektiv hverdag på BedreBusiness.dk.\nDu har travlt. Kunderne ringer og du har meget arbejde, du skal nå. Men det er svært at holde overblikket over din forretning, hvis du ikke bruger et CRM af…\nSkrevet d. 4 jul 2016 - Ingen Kommentarer


Norske klassikere: Bind 4\nArne Løchen January 1, 1897\nPeder Paars: komisk heltedigt\nLudvig Holberg (baron) January 1, 1902\nHolbergs Comedier: i eet bind\nLudvig Holberg (baron) January 1, 1861\nNilo Zand November 30, 2012\nNilo Zand gjorde alt for at leve sundt. Hun spiste som en fugl, motionerede indædt og købte sig flad i helsekostprodukter. Da hun blev gravid, gik sandheden op for hende: Jagten på det sunde liv havde aldrig gjort hende lykkeligere. Med udgangspunkt i sit anstrengte forhold til sin krop og sin mor - og med håbet om at give sin datter et stærkere selvværd, end hun selv fik - tager den 33-årige journalist ud for at undersøge, hvorfor hun selv og et stigende antal kvinder drages mod sundhedshysteriet. En stærk og hudløst ærlig beretning fra et kvindeliv anno 2012. Denne udgivelse er en ‘single’ - en digital fortælling, der er længere end en artikel, men kortere end en bog.\nFestskrift for halvgamle krager: Vi kan alligevel ikke løbe fra det\nMette Korsgaard February 28, 2013\nSætter du kommaer i dine sms’er? Er du begyndt at gå til tango, line dance, stavgang eller at synge i gospelkor? Har du oplevet at blive stoppet på gaden af et barn, som vil arve din hund, når du dør? Hvis ja, så er det nok på tide at indse, at du er en halvgammel krage. Er du stadig ikke helt overbevist, kan du selvfølgelig tage testen i bogen. Du kan også finde ud af, hvilken type halvgammel krage du er: ”Aldi-kragen”, der findes overalt i Danmark, men dog ikke på facebook, den vinterbadende ”homøopat- krage” eller måske ”medie-kragen”, der betragter Sundhedsstyrelsens ”maks. syv genstande om ugen” som et debatoplæg. Mette Korsgaard har talt med forskere og andre eksperter om, hvem vi halvgamle krager er, og hvorfor vi kvinder har så meget sværere ved at acceptere, at vi bliver ældre, end mænd har. Og så får vi en opsang – for det er på tide, at vi bliver mere tolerante og venlige over for os selv. Her er ingen svære øvelser eller stramme kure. Kun en velment invitation til at se sandheden i øjnene og leve livet. Når vi nu alligevel ikke kan løbe fra det.\nMona Eltahawy September 15, 2015\nKvindernes modstandskamp: Krigere, koner og mødre\nAnne Dorthe Holm June 8, 2012